Skandal: Suzan Sarandon nazvala papu nacistom : Crveni tepih\nGlumica i društveni aktivista Suzan Sarandon navodno je nazvala papu Benedikta nacistom tokom javne diskusije na filmskom festivalu u Njujorku, izazvavši žestoku kritiku kako katoličkih tako i jevrejskih grupa.\nGlumica, koja je 1995. godine dobila Oskara za ulogu u filmu “Mrtav čovek hoda” koji se bavi problemom smrtne kazne, rekla je da je poslala primerak knjige po kojoj je film rađen papi.\n“Prethodnom, Ne ovom nacisti sad”, navodno je rekla, prenose agencije. Papa Benedikt, rođen u Nemačkoj kao Jozeh Racinger bio je na kratko član Hitlerove omladine početkom 1940ih, kada je članstvo bilo obavezno, saopštio je Vatikan.\nDezertirao je iz vojske tokom Drugog svetskog rata a njegovi roditelji su, navodno, kao posvećeni katolici odbacili nacističku ideologiju. Sarandon (65) je odrasla u Njujorku u katoličkoj porodici i borac je za brojna društvena pitanja od gladi i AIDS-a, do protivljenja slanja američke vojske u Irak.\nZvezda filma “Telma i Luiz” postavljena je 1999. godine za UNICEF-ovog ambasadora dobre volje. Njujorška Katolička liga za verska i građanska prava saopštila je da je izjava Sarandonove “obscena” i nazvala glumicu “neznalicom”.\nADL liga koja se bori protiv antisemitizma takođe je pozvala glumicu da se izvini katoličkoj zajednici. “Gospođa Sarandon se možda ne slaže sa Katoličkom crkvom, ali to nije izgovor za nacističke analogije. Takve reči su pune mržnje, osvete i jedino služe da umanje pravu istoriju i značenje holokausta”, navodi se u saopštenju ADL-a.\nGlumičin portparol nije bio dostupan za komentar.


Rus će nakon 16 godina zvanično napustiti London, dok su pojedine stolice na poslednjem meču "plavaca" bile prazne ne samo zbog bojkota, već što je počela masovna prodaja sezonskih karata (navijači se samostalno odriču istih), a sada se agonija nastavlja u novom pravcu.\nTrener Mauricio Sari našao se na udaru navijača na meču protiv Kardifa koji je njegov tim rešio sa 2:1, upisao nove bodove i nastavio trku ka jednom od mesta za Ligu šampiona naredne sezone, međutim, to nije zadovoljilo apetite sa tribina.\nČelsi je imao loptu u posedu preko 70 posto vremena, što je inače Sari implementirao u tim i prethodno je taj stil dobio naziv "Sarri Ball", a sada je sve to izviždano, čak je i smišljena pesma "F*ck Sarri Ball", uvredljivi stihovi uz želju da mu se što pre vide leđa.\nČelsi je došao do izjednačenja posle očiglednog ofsajda u kom se nalazio Cezar Aspilikueta kada je pogodio mrežu, a Ruben Loftus Čik doneo sva tri boda u poslednjim trenucima meča.\nTo je razbesnelo navijače koji su zvižducima i uvredama ispratili bivšeg stratega Napolija.\nKlub puca po svim šavovima, a ukoliko se čudo dogodi da dođe do visokog plasmana na kraju sezone, to će prevazići sva očekivanja bilo koga ko je upućen u dešavanja na "Stamford Bridžu".


Održan naučni simpozijum „Razlozi, iskustva i posledice sloma Jugoslavije 1941. i 1991. godine“ - JUGPRESS\nOdržan naučni simpozijum „Razlozi, iskustva i posledice sloma Jugoslavije 1941. i 1991. godine“\nU organizaciji Narodnog muzeja Leskovac, Instituta za savemenu istoriju Beograd i Centra za istorijska istraživanja Filozofskog fakulteta u Nišu u sali za naučne radove Narodnog muzeja u Leskovcu održan je naučni simpozijum „Razlozi, iskustva i posledice sloma Jugoslavije 1941. i 1991. godine“. Skup je otvorio gradonačelnik Leskovca Goran Cvetanović naglasivši da je Leskovac mesto koje se danas razvija, gradi i napreduje na svim društvenim poljima, ali i mesto koje ne zaboravlja svoje pretke i herojsku prošlost srpskog naroda.\n„Dokaz tome je upravo ovaj naučni simpozijum posvećen 80-ogodišnjici od izbijanja Drugog svetskog rata u Jugoslaviji, koji sa svojim partnerima organizuje Narodni muzej u Leskovcu. Svesni smo značaja istorijske nauke za očuvanje istine o stradanju Leskovca i juga Srbije u Drugom svetskom ratu, kao što smo svesni i da bez istorijske istine ne možemo graditi budućnost.“\nU svom obraćanju Dejan Antić, upravnik Centra za istorijska istraživanja Filozofskog fakulteta u Nišu, primetio je da ovaj naučni simpozijum koji ima ne lokalnu, već nacionalnu dimenziju.\n„Leskovac je u ovom momentu prestonica istorijske nauke. Nažalost, muzej ove godine po projektu nije dobio finansijsku podršku Ministarstva kulture za realizaciju skupa, ali je lokalna samouprava Grada Leskovca, u trenutku kada je bilo potpuno neizvesno da li će skupa biti, izašla u susret i iz svojih sredstava pomogla ne samo organizaciju simpozijuma, već i pripremu novog broja Leskovačkog zbornika, njegovu štampu i distribuciju.“\nAntić je podsetio i da se navršilo 80 godina od sloma Kraljevine Jugoslavije i 30 godina od početka završne faze dezintegrativnih procesa u Socijalističkoj Federativnoj Republici Jugoslaviji.\n„Završna faza je obeležena građanskim ratom i ne malim civilnim i ratnim razaranjima, koji su umnogome i u mnogim delovma nekadašnjih jugoslovenskih republika doveli u pitanje opstanak srpskog naroda. Ove dve istorijske pojave, iako pet decenija vremenski distancirane jedna od druge, usledile su kao posledica sukobljenih geo-političkih interesa velikih sila ja nugoistoku Evrope, ali, sa ove vremenske distance to moramo priznati, i kao rezultat pogrešne politike nekadašnje srpske političke elite, pa is amog srpskog naroda, za jugoslovenski, odnosno titoistički, a ne za srpski državotvorni koncept. Umesto mogućeg objedinjenja srpskog naroda tokom 20. veka, najpre u državno pravnom, a potom i u političkoi-ekonomskom smislu, stvorene su dve nesrećne jugoslovenske države, u kojima se zbog ideje integralnog jugoslovenstva, a zatim i koncepta bratstva i jedinstva potirao srpski nacionalni identitet. Taj proces brutalne negacije identitetskog koda Srba, kao jedinog državotvornog naciona u južnoslovenskom korpusu naroda, svoj vrhunac doživeo je u komunističkoj Jugoslaviji u kojoj su se sledbenici titoizma najpre fizički razračunavali sa građansko, elitom, a potom i sa srpskom kulturom, istorijom, verom i tradicijom. Abolirani su masovni zločini počinjeni nad Srbima, a na srpskom etničkom prostoru podignute su veštačke granice… Posredstvom političkog inženjeringa izmišljane su nove, veštačke nacije, sa ciljem sprovođenja u delo odluka Komunističke partije Jugoslavije iz 1928. godine, sa Drezdenskog kongresa. U takvom ambijentu, srpski narod, marginalizovan, diskriminas i obogaljen u duhovnom i nacionalnom smislu dočekao je 1991. godinu i raspad zemlje. Mi smo se danas okupili da naučno utemelejno progovorimo o brojnim mikro i makro istorijskim pitanjima koji su uslovili vojno-politički krah jugoslovenskog koncepta ili su uticali na intenzitet dezintegrativnih porcesa.“\nNa početku skupa obratio se i Bojan Dimitrijević, zamenik direktora Instituta za savremenu istoriju u Beogradu, primetio je da je već druga godina kako se u zborniku već nalaze radovi napisani na ovu temu, a koje će svi zainteresovani moći da pročitaju.\n„Ovo jedan od retkih zbornika ili časopisa u kojima se obeležavaju prelomni događaji iz 1941. i 1991. godine. Podsetio bih da je 1941. jedna od najtežih godina savremene srpske istorije, godine kada je došlo do sloma Kraljevine Jugoslavije, do nekoliko tragičnih obrta, pristupanje trojnom paktu, odbacivanje istog, aprilskog rata, komunsitičkog i nacionalnog ustanka, velikih represalija… I 1991. je donela nova iskustva, nenaučene lekcije su se ponovile i neki od radova o tome i govore. Te dve godine nam govore da su to neki tragični referendumi o zajedničkoj državi sa ostalim jugoslovenskim narodima, sa tragičnim i krvavim posledicama po srpski narod.“\nNa simpozijumu učešće je uzelo oko 30-oro naučnih stručnjaka iz oblasti istorije iz Srbije i Republike Srpske.


Derventa: Pronađeno 3,2 kg skanka, uhapšeni muškarac i žena - GraniceDoboja.info\nDerventa: Pronađeno 3,2 kg skanka, uhapšeni muškarac i žena\nŽensko lice iz Dervente, koje uhapšeno u akciji „Ukrina jedan“ u kojoj je oduzeto 3,2 kilograma skanka, sprovedeno je u Okružno javno tužilaštvo Doboj, a u poslijepodnevnim časovima biće predat i muškarac iz Gradiške, rečeno je na konferenciji za novinare predstavnika Policijske uprave Doboj.\nNačelnik Sektora kriminalističke policije Dragan Sušić rekao je da je juče na području Dervente pretreseno vozilo i lice i da je pronađena droga, a na području Gradiške pretresena su tri stambena objekta i tri vozila i pronađeni ostaci marihuane i jedna prostorija koja je ranije služila kao laboratorija za proizvodnju ove droge, te određena količina puščane municije.\nPrema njegovim riječima, za krivično djelo nedozvoljena proizvodnja i promet opojne droge Okružnom javnom tužilaštvu u Doboju podnesen je izvještaj protiv ova dva lica, koja nisu od ranije poznata policiji.\nSušić je dodao da će Policijska uprava Gradiška dokumentovati krivično djelo proizvodnja i promet oružja i eksplozivnih sredstava.\nSušić je dodao da su jučerašnju akciju sproveli policijski službenici iz Dervente i Sektora kriminalističke policije Policijske uprave Doboj u saradnji sa Upravom za organizovani i teški kriminalitet i Policijske uprave Gradiška.\nRasprava u Skupštini grada Doboj: „Jao nama i šta ćemo sad“\nPRETHODNI POST Previous post: Pirotehnika najveća opasnost u doba slavlja: Dječaku iz Doboja raketa otkinula prste\nSLJEDEĆI POST Next post: Doboj: Gradonačelnik za podjelu socijalne pomoći ili privlačenje investicija?!


Najavljeno poboljšanje uslova rada osoba sa invaliditetom | Karijera\nVlada Srbije usvojila Predlog zakona o budžetu za 2018. godinu 30/11/17, 15:01\nBespovratna sredstva namenjena malim, srednjim i velikim privrednim društvima 01/03/18, 15:02\nRaspisan je prvi Javni poziv za dodelu sredstava za poboljšanje uslova rada u preduzećima za profesionalnu rehabilitaciju i zapošljavanje u 2019. osoba sa invaliditetom.\nPovodom raspisivanja I Javnog poziva za dodelu sredstava za poboljšanje uslova rada u preduzećima za profesionalnu rehabilitaciju i zapošljavanje osoba sa invaliditetom u 2019. godini, ministar za rad, zapošljavanje, boračka i socijalna pitanja Zoran Đorđević, državni sekretar Nenad Nerić i v.d. pomoćnika ministra u Sektoru za zaštitu osoba sa invaliditetom Biljana Barošević sastali su se sa direktorima 56 preduzeća.\nMinistar Đorđević istakao je da u Republici Srbiji posluje 56 preduzeća za profesionalnu rehabilitaciju i zapošljavanje osoba sa invaliditetom koja zapošljavaju ukupno 1.684 lica, od toga 1.134 osoba sa invaliditetom. Od ukupnog broja preduzeća 64% posluje sredstvima u privatnoj svojini, 32% posluje sredstvima u državnoj svojini, a 4% preduzeća osnovano je od strane nevladinog sektora.\nMinistar je istakao da je za poboljšanje uslova rada osoba sa invaliditetom u 2019. godini izdvojeno 250 miliona dinara. Kako kaže, sredstva se dodeljuju za podršku razvoju konkurentnosti preduzeća refundacijom troškova plaćenog repromaterijala neposredno povezanih sa delatnošću preduzeća, a saglasno odobrenju za sprovođenje mera i aktivnosti profesionalne rehabilitacije.\n“Broj osoba sa invaliditetom koje su zaposlene u preduzećima, kao i kategorija kojoj pripadaju, biće osnovni kriterijum za raspodelu sredstava. Pravilna raspodela i transparentnost ostaju prioritet našeg rada, a spisak svih preduzeća kojima će biti odobrena sredstva, sa tačnim iznosom sredstava, biće objavljeni na sajtu Ministarstva“, rekao je Đorđević i dodao da će se težiti da iz godine u godinu ovih sredstava bude sve više.\nMinistar je istakao da se broj preduzeća koji zapošljavaju osobe sa invaliditetom povećao, kao i da se smanjio broj onih koji su u nekom prethodnom periodu imali finansijskih poteškoća.\n“Želimo da sva preduzeća koja zapošljavaju osobe sa invaliditetom prevaziđu probleme i dobro posluju. Osobe sa invaliditetom pokazale su se kao vredni i odgovorni radnici. Republika Srbija želi da svim građanima pruži iste mogućnosti i da im obezbedi još bolje uslove za život i rad“, istakao je Đorđević i dodao da se nada da će sva preduzeća koja su dobila sredstva u ovoj godini, biti zadovoljna podrškom Ministarstva, kao i prethodne godine.\nRaspisan konkurs za dodelu kredita za nabavku novih sistema i opreme za navodnjavanje i bušenje bu...\nInovacioni vaučeri – nova usluga za mala i srednja preduzeća


Podsticaj izvoza jedini način dugoročnog razvoja – ICR\nPremijer Cvetković otvorio skup „Konkurentnost je ime igre“\nPremijer Srbije Mirko Cvetković izjavio je danas da će vlada ozbiljno raditi na kreiranju podstica jaza povećanje izvoza, jer je to jedini način dugoročnog i održivog razvoja.\nOn je na skupu „Konkurentnost je ime igre“ kazao da srpske kompanije mogu imati uspeha na inostranom tržištu samo sa konkurentnim proizvodima.\nPrema rečima Cvetkovića, osnovna prepreka konkurentnosti srpske privrede je nedostatak finansijskih sredstava i zato Vlada Srbije radi na osnivanju razvojne banke i modelu restrukturiranja finansijskih obaveza preduzeća.\nPremijer je naglasio da će Vlada Srbije nastojati da u što kraćem roku stvori predvidivo poslovno okruženje, skrati adminsitrativne procedure i unapredi efikasnost državne administracije.\nVlada je svesna uloge koju ima na povećanju konkurentnosti privrede, pre svega obezbeđivanju makroekonomske stabilnosti, intenziviranju reformi, uspostavljanju konkurentnog ambijenta, nastavku prikljućenja EU i privlačenju stranih direktinih investicija, kazao je premijer.\nZa ostvarenje tih ciljeva, prema njegovim rečima, potrebna je saglasnost i zajednički rad vlade, privrednika, bankara, stranih i domaćih investitora i celokupne javnosti.\nPremijer je naglasio i da je primarni cilj Srbije, sticanje kandidature za članstvo u EU do kraja godine.\nPrema rečima Cvetkovića, Nacionalni savet za konkurentnost, koji je organizator današnjeg skupa treba da nastavi da bude mesto stručnih razgovora, razmene iskustava države i privrede i koordinacija aktivnosti institucija na polju jačanja konkurentnosti domaće privrede.


Dačić: Potpisuju apele, kažu da je Republika Srpska genocidna tvorevina... – Visokoin.com\nDačić: Potpisuju apele, kažu da je Republika Srpska genocidna tvorevina…\n· 8. Januara 2020. ·0\nMinistar spoljnih poslova Srbije Ivica Dačić ocijenio je danas kao moralnu obavezu svakog ko je porijeklom iz Crne Gore da ne šuti na “otimanje srpskih svetinja” i dodao da “Srbi i Crnorci jesu braća”, ali da “treba preispitati da li se braća tako ponašaju”.\nObjašnjavajući na koga je mislio kad je rekao da treba preispitati da li oni koji podržavaju vlast Mile Đukanovića zaslužuju državljanstvo Srbije, Dačić je na Televiziji “Hepi” izjavio da “nije mislio na obične građane i one koji su generacijama u Srbiji”, već na one koji “imaju poslovne imperije, klanove i rade za crnogorske agenture”, i rekao da ponekad misli da su “Srbi u Srbiji ugrožena kategorija”.\n“Ne mogu agenture da iz Srbije rade protiv Srbije; ja ne pričam o običnim ljudima koji su ko zna kad došli, i tako misli većina građana” rekao je Dačić i naglasio da on ima “niz saradnika porijeklom iz Crne Gore, ali su to ljudi koji imaju osjećaj zajedništva”.\nDačić je one koji su ga kritikovali zbog izjave o Crnogorcima u Srbiji, pitao zašto nisu kritikovali Đukanovića koji je “ugrozio prava 30 odsto stanovnika” i dodao da “neke javne ličnosti potpisuju sve što je protiv Srbije”.\nMinistar je rekao da su se “svi sami javili, od Čedomira Jovanovića i Nenada Čanka, preko Crnogorske partije koja kaže da podržava svaku vlast u Crnoj Gori”.\n“Potpisuju apele, kažu da je Republika Srpska genocidna tvorevina, borili su se da se bombarduje Srbija, sad hoće da priznaju Kosovo, za sve optužuju Srbiju, a sad sam ja meta” rekao je Dačić.\n“Zoran Lutovac je bio ambasador kad je Crna Gora priznala Kosovo, rekao je da će se povući, pa je ostao do 2013. godine. Dragan Đilas i njegova stranka kaže da ja ‘prebrojavam krvna zrnca’, a on je otjerao Rome ispod (beogradskog mosta) ‘Gazele’ što nisu radili ni mnogo šizofreniji ljudi”, rekao je Dačić.\nPonovio je da “stručnjaci treba da sagledaju probleme i neobičnosti” novog crnogorskog zakona o vjeroispovijesti i da o tome obavijeste međunarodne institucije, i ponovio da “niko nije ujedinio Srbe u Crnoj Gori kao ova situacija”.\nDačić je ponovio da se “Srbija zalaže za mir i za dijalog”.\nDačić je u emisiji TV “Hepi” citirao “Zemljopis Kraljevine Crne Gore” iz 1911. godine, u kojem, kako je naveo, piše da “u Crnoj Gori žive čisti Srbi koji govore srpskim jezikom i pravoslavne su vjere”.


Danas u Vašingtonu sastanak sa predstavnicima Svjetske banke\n17.11.2015. / 11:33\nBANALUKA, Predsjednik Vlade Republike Srpske Željka Cvijanović i ministar finansija Republike Srpske Zoran Tegeltija sastaće se danas u Vašingtonu sa predstavnicima Svjetske banke.\nNovalić i Jozić obrazložili izmjene i dopune zakona\n23.10.2015. / 17:11\nSARAJEVO, Prijedlog zakona o izmjenama i dopunama Zakona o državnoj službi Federacije BiH /FBiH/ dio je Reformske agende za koju je potrebna reaktivnija i fleksibilnija državna služba, rekao je federalni premijer Fadil Novalić obrazlažući ovaj zakonski akt na sjednici Predstavničkog\nNovalić: Banke kao alternativa MMF-u\n09.10.2015. / 9:51\nSARAJEVO, Federalni premijer Fadil Novalić izjavio je da je Vlada Federacije BiH /FBiH/ blizu dogovora sa bankama od kojih bi uzimali kredite umjesto od Međunarodnog monetarnog fonda /MMF/ i trenutno im se nudi kamata od 3,25 odsto, dok kod MMF-a\nNovalić i Bodonijeva o reformama\n21.09.2015. / 17:08\nSARAJEVO, Premijer Federacije BiH /FBiH/ Fadil Novalić danas je tokom susreta sa ambasadorom Francuske u BiH Kler Bodoni najavio da slijede reforme u penzijsko-invalidskoj zaštiti, donošenje novih zakona o državnim službenicima i o namještenicima, kao i o platama u državnoj\nPotpisan sporazum s ciljem stabilizovanja penzionog fonda\n14.09.2015. / 16:53\nSARAJEVO, Premijer Federacije BiH Fadil Novalić potpisao je danas sa predstavnicima udruženja penzionera sporazum o zajedničkom djelovanju čiji je cilj stabilizovanje i finansijska konsolidacija federalnog penzionog fonda.\nPremijeri RS i FBiH traže poskupljenje goriva za 0,25 KM!!!\n14.09.2015. / 14:12\n– Portal CAPITAL u posjedu teksta Zakona o akcizama koji su usaglasili Cvijanović i Novalić – Traži se povećanje akcize za 15 i putarine za 10 pfeniga – Premijeri RS i FBiH traže posebne akcize na pivo\nZajednička inicijativa o izmjeni Zakona o administrativnim taksama\n09.09.2015. / 15:32\nSARAJEVO, Predsjednik Vlade Republike Srpske Željka Cvijanović izjavila je da je na današnjem sastanku sa premijerom Federacije BiH Fadilom Novalićem definisana zajednička inicijativa o izmjeni Zakona o administrativnim taksama u BiH, odnosno za registraciju poslova i skraćenje rokova za izdavanje


Svečano otvaranje Ledene šume u petak u Dunavskom parku - Srbija UŽIVO\nŠesta po redu, zimska manifestacija “Ledena šuma” biće svečano otvorena u petak, 17. decembra, u Dunavskom parku, u Novom Sadu sa početkom u 18 časova.\nNa programu otvaranja publici će se svojim umećem i spektakularnim nastupima na ledu predstaviti novosadski “Haos animatori”, talentovane mlade klizačice klizačkog kluba “Vojvodina” kao i deca iz hokejaškog kluba “NS Stars”. Na centralnoj muzičkoj-scenskoj bini nastupiće i muzički sastav “Banda drvena” a atmosferu će dodatno upotpuniti i tradicionalni vatromet, kojim se svake sezone obeležava svečano otvaranje najduže zimske manifestacije u Srbiji.\nPosetiocima će i ove godine u “Ledenoj šumi” biti na raspolaganju “Snežni grad”, zimski bazar i mesto dobrih ukusa u okviru koga će biti predstavljena ponuda lokalnih umetnika, zanatlija i novosadskih proizvođača hrane, slatkiša i zimskih delikatesa.\nLjubitelji klizanja moći će da se oprobaju na modernom i lepo uređenom otvorenom klizalištu koje se prostire na 1.300 kvadratnih metara, gde je posetiocima omogućena zabava i rekreacija na ledu i na temperaturama do 15 stepeni.\nU večeri otvaranja “Ledene šume” prvi klizači u ovoj sezoni će imati priliku da posete klizalište već u terminima od 19 i 21 čas kada su omogućene besplatne ulaznice za decu do 12 godina. Posetioci koji imaju sopstvene klizaljke mogu ih poneti a za one koji ih nemaju, postoji mogućnost iznajmljivanja na puktovima klizališta. Već od subote, smene su raspoređene u sedam termina koji traju po sat i po vremena, počevši od 9 časova pre podne pa sve do 21 čas u večernjim satima.\nU cilju popularizacije rekreativnog klizanja kao zabavnog zimskog sporta, “Ledena šuma” kroz program saradnje sa predškolskim i školskim ustanovama i ove godine omogućuje besplatne grupne posete.\nZahvaljujući podršci grada Novog Sada ovogodišnjim programom manifestacije biće zastupljeno mnoštvo raznovrsnih besplatnih sardžaja u okviru kojih će biti afirmisano više od 50 lokalnih izvođača.\nPosetioci će svakog vikenda biti u prilici da uživaju u umetničkim performansima, edukativnim radionicma za decu i odrasle, animacijama na ledu, svirkama i di-džej nastupima, izložbama i dr.\nNa oduševljenje najmlađih Novosađana tradicionalni doček Dečije Nove godine održaće se 31. decembra u dnevnom terminu kada će uz brojna iznenađenja i gradski karneval pod maskama posetioci u “Ledenoj šumi” biti u prilici da puste hiljadu balona dečijih želja iz Dunavskog parka.\nIstovremeno, u okviru programa društvene odgovornosti, “Ledena šuma” će i ove godine učestvovati u brojnim humanitarnim akcijama koje imaju za cilj da u prazničnom periodu prikupe sredstva za najugroženiju decu iz Vojvodine i Srbije. U saradnji sa udruženjem “Tate Novosađani” tokom celokupnog trajanja manifestacije prikupljaće se sredstva i donacije za lečenje naših najmlađih sugrađana koji su oboleli od cerebralne paralize.\nSvi programski sadržaji tokom trajanja “Ledene šume” održavaće se uz uvažavanje preporuka i propisanih epidemioloških mera koje budu na snazi.\nRadno vreme “Ledene šume”, cene i satnice klizanja kao i program manifestacije dostupni su na zvaničnom sajtu manifestacije.\nPOVEZANE TEMEDunavski parkKlizališteKlizanjeLedena šumaNovi SadVojvodina\nNAŠLI IM DROGU U KANTICI ZA PAVLAKU: Nova akcije policije\nVOZOM 201,5 KM NA SAT: Novi rekord na srpskoj pruzi, na potezu od Beograda do Novog Sada\nU SRBIJI SUTRA OBLAČNO I HLADNO: U pojedinim delovima Beograda moguć SNEG!


Rumunija dobila novu vladu - BIGportal.ba\n5 Novembra, 2019 5 Novembra, 2019 0275\nNova vlada ima jednog potpredsednika i 16 ministara. Prethodnoj socijaldemokratskoj vladi bivše premijerke Vjorike Dančile izglasano je nepoverenje 10. oktobra.\nIpak, 56-godišnji bivši ministar saobraćaja, inače lider konzervativne Nacionalne liberalne partije, moraće da kroz pregovore obezbeđuje većinu za svaki zakonski predlog od stranaka usitnjene opozicije.\n“Moramo da preduzmemo sve da pravda bude nezavisna u Rumuniji, bez političkog uticaja. Moramo da obezbedimo slobodan pristup pravosudnom sistemu za građane, koji će ponuditi pravdu za svakog našeg građanina”, rekao je Ludovik Orban.\n“Imate nekoliko ministara u Vladi koji nisu dobili pozitivno mišljenje nadležnog odbora. Imate i ministre koji ne bi trebalo da budu u vladi desnog centra. Ali, naravno, to je Vaša odluka, pa i odgovornost”, kaže Hunor Kelemen, predsednik Demokratskog saveza Mađara u Rumuniji.\nSAD napuštaju sporazum o klimi


SIPA privodila dva Saudiska državljanina koji su navodno pratili Dodika\nPripadnici Agencije za istrage i zaštitu BiH (SIPA) priveli su dva državljana Saudijske Arabije, koji su, kako se tvrdi, u Lukavici kod Sarajeva špijunirali kretanje najviših funkcionera iz Republike Srpske.\nKako piše list Nezavisne, 28. juna privedeni su Saudijci Alguasem Ahmed Ibrahim i Aldaud Ibrahim Abdulaziz koji su tokom saslušanja izjavili da su pripadnici "šerijatske policije" iz Saudijske Arabije.\nOni su, prema navodima lista, 28. juna u Lukavici pratili sletanje tri helikoptera u kojima su se biili Milorad Dodik, premijer RS, Rajko Kuzmanović, predsednik RS, Aleksandar Džombić, ministar finansija RS, i Stanislav Čađo, ministar unutrašnjih poslova RS.\nDodaje se da su Saudijce razotkrili građani kojima su bili sumnjivi arapski državljani u novom crnom fijatu 500.\nNakon privođenja Saudijaca, za koje je utvrđeno da im je prebivalište u Rijadu, otkriveno je da su oni došli na poziv Hilmije Kadrića iz Kaknja koji je u stalnom kontaktu sa direktorom jedne humanitarne organizacije iz Saudijske Arabije.\nŽeljka Kujundžija, portparol SIPA, potvrdila je da je ta agencija uhapsila dvojicu saudijskih državljana, ali da ih je pustila pošto je utvrđen njihov identitet.\nBoris Grubešić, portparol Tužilaštva BiH, kazao je da ne može govoriti o tom slučaju, dodajući da "ukoliko je SIPA uhapsila te ljude, onda ona treba da da informacije o tome".


PODGORICA - Rat bilbordima u Crnoj Gori uoči predstojećeg referenduma nemilosrdno se nastavlja. Suverenisti su, ne časeći časa pod svoje skute okupili mnoge poznate ličnosti koje pozivaju građane sa bilborda da glasaju za ovu opciju .\nSa bilborda suverenista smeše se širom Crne Gore fudbalski reprezentativac Dejan Savićević, košarkaški trener Bogdan Tanjević, NBA košarkaš Žarko Čabarkapa, i pevačica Andrijana.\nPristalice Mila Đukanovića u trci za sticanje nezavisnosti igraju i na kartu korišćenja proverenih i poznatih crnogorskih ličnosti.Tako su na svoje biblorde stavili ovdašnje velikane Marka Miljanova, svetog Petra Cetinjskog, kralja Nikolu i mnoge druge istorijske ličnosti.\nUnitaristi, s druge strane, ne koriste javne ličnosti za promociju svoje opcije. Tu i tamo pojavi se neka javna ličnost koja podržava zajedničku državu poput fudbalera LJubinka Drulovića, koji je javno, preko štampanih medija, pozvao svoje sunarodnike da na referendumu zaokruže "Ne" otcepljenju Crne Gore od Srbije. U nemilosrdnom reklamnom ratu do sada je "stradalo" desetak bilborda koji su pocepani, premazani farbom ili oštećeni.\nInače, pevači sa prostora Crne Gore kao zmija noge kriju svoje mišljenje o referendumu, a zanimljivo je da se na promocijama Bloka za očuvanje državne zajednice gromoglasno peva refren " Crna Gora i Srbija, to je jedna familija". Na skupu u Nikšiću publika je uživala u muzici srpske folk zvezde Viki Miljković i hitu "Koka-kola, marlboro, suzuki".


Netanjahu na otvaranju ambasade SAD: Veličanstven dan - Izazov\nNetanjahu na otvaranju ambasade SAD: Veličanstven dan\nNovi magazin 14. maja 2018. 16:17\nIzraelski premijer Benjamin Netanjahu izjavio je danas da će Jerusalim uvek biti „večna i nepodeljena“ prestonica Izraela.\nNetanjahu je na ceremoniji otvaranja nove američke ambasade u Jerusalimu ocenio da se radi o „veličanstvenom danu“.\nPremijer Izraela je zahvalio američkom predsedniku Donaldu Trampu zato što je imao hrabrosti da ispuni glavno obećanje, dodajući da veze Izraela i SAD nikada nisu bile jače.\nPrema njegovim rečima, mir na Bliskom istoku mora da se zasniva na „istini“ koju su priznale SAD.\n„Istina je da je Jerusalim bio i biće prestonica jevrejskog naroda, prestonica jevrejske države“, rekao je Netanjahu.\nSavetnik predsednika SAD za Bliski istok Džared Kušner rekao je da su Palestinci koji demonstriraju na granici pojasa Gaze „deo problema a ne deo rešenja“.\nKušner, koji je i zet predsednika Donalda Trampa, izrazio je nadu u mir na Bliskom istoku tokom ceremonije otvaranja nove ambasade SAD u Jerusalimu.\n„Kao što smo videli tokom prošlomesečnih protesta, a čak i danas, oni koji izazivaju nasilje deo su problema a ne deo rešenja“, rekao je Kušner.\nPrema njegovim rečima, „put ka miru je počeo kada je snažna Amerika priznala istinu“.\nzraelska vojska danas je izvršila pet napada na Gazu nakon što su demonstranti razmenili vatru s vojnicima.\nNapadi su izvršeni na vojne kampove ekstremističnog Hamasa, koji drži vlast u Gazi i predvodi proteste uz granicu s Izraelom. Vojni zvaničnici naveli su da je vojska razmenila vatru s demonstrantima u tri odvojena incidenta.\nOtvorena američka ambasada u Jerusalimu, Tramp upućuje čestitke dok traju sukobi u Gazi\n„Veliki dan za Izrael. Čestitam!“, poručio je američki predsednik na Tviteru.Zvaničnici, kao i savetnici i pristalice američkog predsednika prisustvovali su otvaranju nove američke ambasade u Jerusalimu, a na ceremoniji je emitovana Trampova video poruka.\nTramp je rekao i da SAD ostaju posvećene „olakšavanju trajnog mirovnog sporazuma“.\nAmerički predsednik je podvukao bliske veze sa Izraelom, dodajući da „pruža ruku prijateljstva Izraelu, Palestincima i svim njihovim susedima“.\n„Danas otvaramo Ambasadu SAD u Jerusalimu, Izrael“, rekao je Fridman.\nDok izraelski lideri smatraju ujedinjeni Jerusalim večnom prestonicom Izraela, Palestinci u njegovom istočnom delu, gde se nalaze sveta mesta muslimana, Jevreja i hrišćana, nameravaju da proglase glavni grad svoje buduće nezavisne države.


Niška televizija » Mladi ne dobijaju dovoljno neformalnog obrazovanja (VIDEO)\nMladi ne dobijaju dovoljno neformalnog obrazovanja (VIDEO)\nObjavljeno 20.08.2014. 14:00\nNedostatak neformalnog obrazovanja na našim fakultetima podstakao je aktiviste nevladine organizacije AIESEC da ovog leta realizuju nekoliko projekata. Reč je o edukativnim radionicama za niške osnovce i srednjoškolce u kojima su strani studenti iz međunarodne razmene kao volonteri podučavali naše đake stranim jezicima, kao i veštinama i poznavanju IT tehnologija.\nAIESEC je nevladina organizacija osnovana pre 46 godina. Njen osnovni cilj jeste da se u okviru međunarodne razmene studenata omogući mladim ljudima da upoznaju druge kulture i prošire svoja neformalna znanja i vidike, sve ono što se ne uči na fakultetima. AIESEC je prisutan u više od 120 zemalja širom sveta, a u Srbiji, u velikim gradovima kao sto su Beograd, Niš i Novi Sad, ovog leta privode se kraju projekti koji će našim osnovcima i srednjoškolcima pružiti dosta neformalnog znanja, pre svega iz oblasti svetskih jezika.\nProjekat „Youth to Business“ još jedan je u nizu namenjen mladima u Nišu, a koji sprovodi AIESEC.\nU AIESECU žele da uspostave čvršće veze sa drugim nevladinim organizacijama i institucijama lokalne samouprave. U poslednje vreme akcenat je stavljen i na korporativnu saradnju. U decembru ove godine planira se održavanje konferencije pod nazivom „You two business“, čiji je cilj uspostavljanje saradnje sa kompanijama koje žele da podrže aktivnosti ove svetske nevladine organizacije.\nUčestali napadi na kontrolore u javnom prevozu (VIDEO)\nMarković: Prvatizacije će dovesti u pitanje rad vodoprivrednih preduzeća (VIDEO)


Časovi koje učenici jedva čekaju: Interdisciplinarni čas biologije i hemije na International Schoolu - International School\nIako je prvobitno bilo zamišljeno da čas bude održan napolju, vremenski uslovi su imali druge planove, pa je nastavnica biologije Nadežda Golubović morala da krene u nesvakidašnju poteru za biljkama na Vračaru. Nakon što je ubrala odgovarajuće biljke, okupila je učenike u školskom restoranu i podelila ih u sedam grupa.\nKako učimo u International Schoolu? Iskustveno i kolaborativno, a nadasve kreativno\nUčenici su dobili deset uzoraka biljaka da ih klasifikuju i imenuju. Morali su da urade biološku skicu uzoraka i da biljke pronađu u posebnoj knjizi da bi videli gde im je mesto. Učenici biologije su učenicima hemije objasnili proces klasifikacije kako bi oni koji polažu hemiju mogli da naprave novi sistem koristeći svoje znanje iz hemije. Učenici su sarađivali i jedni drugima pomagali u imenovanju uzoraka. Nakon što su završili sa praktičnim radom, učenici su imali zadatak za koji su morali da koriste izrađene skice i stečeno znanje.\nOvaj interdisciplinarni čas biologije i hemije u International Schoolu predstavlja jedan od najpouzdanijih načina da učenici zaista usvoje određena znanja iz oblasti koja je predmet proučavanja.\nZato što se na International Schoolu vodi računa o motivaciji učenika, a učiniti učenje interesantnim, interaktivnim i kreativnim je jedan od najvažnijih faktora motivacije, koji je preduslov da učenici uče sa zadovoljstvom. A naročito nam je drago što su imali priliku da uče jedni od drugih, jer se u International Schoolu trudimo da takve prilike stvaramo što više!\nPreviousPrevious post:Mia i Sofija dominiraju na terenima za golf i fudbal: U International Schoolu ponovo slavimo uspehNextNext post:Prvi transnacionalni projektni sastanak – „EngLife” u International Schoolu: Naši nastavnici ne prestaju da uče


Banke ne garantuju za transakcije sa Rusijom? › Made-in-Germany.rs\nNekoliko banaka u Srbiji počele su da izdaju klijentima pismena upozorenja da ukoliko posluju sa ruskim državljanima i njihovim firmama, novac koji uplaćuju možda neće stići do krajnjeg odredišta, zbog sankcija SAD i EU uvedenih Rusiji.\nMeđutim, u Narodnoj banci Srbije (NBS) kažu da centralna banka takvo uputstvo, koje bi se odnosilo na finansijske transakcije s Ruskom Federacijom ili firmama iz te države, nije izdala poslovnim bankama u Srbiji.\nU pismenim upozorenjima pojedinih banaka, u koje je agencija „Beta“ imala uvid, klijentima se skreće pažnja da banka ne može da snosi odgovornost ukoliko se desi da novac ne stigne do krajnjih korisnika u Rusiji, zbog međunarodnih sankcija prema ovoj zemlji.\nIako ove banke ne želele da im se navodi ime, one svojim klijentima savetuju da provere kome uplaćuju novac, odnosno da provere da li u vlasničkcoj strukturi kompanija sa kojima posluju ima i ruskih držvljana koji su sankcionisani.\nU slučajevima naplate iz Srbije prema inostranstvu, sve banke koje su registrovane u našoj zemlji imaju u inostranstvu korespondentsku banku preko koje se plaćanje vrši. Ukoliko, na primer, neko iz Srbije želi da uplati novac nekome u Velikoj Britaniji, ta uplata može da ide preko „Dojče banke“, kao korespondentske banke koja je u EU. Ali pošto ova banka primenjuje sankcije prema Rusij, ukoliko je lice iz Britanije u nekoj vezi sa Rusijom, postoji mogućnost da korespodentska banka onemogući isplatu i novac vrati banci u Srbiji.\nOd MiG na 10/10/2014 / Finansije, Trgovina


Burne reakcije na Amfilohijevu izjavu o Vučiću: "Mitropolit se bavi vradžbinama" - Nedeljnik\nBurne reakcije na Amfilohijevu izjavu o Vučiću: "Mitropolit se bavi vradžbinama"\nNa izjavu visokog zvaničnika SPC reagovali su Selaković, Đurić i Vulin\nMitropolit crnogorski-primorski SPC Amfilohije izražavanjem "bojazni da politika predsednika Srbije Aleksandra Vučića vodi izdaji Srbije i Kosova", izazvao je burne reakcije srpskih zvaničnika.\nGeneralni sekretar predsednika Srbije Nikola Selaković poručio je da se mitropolit Amfilohije "bavi vradžbinama", kada govori o strahovanju da će "Vučić predati KiM".\nReakcija je usledila i od ministra odbrane, Aleksandra Vulina, koji je poručio da od kletvi Amfilohija Radovića ni jedan Srbin na Kosovu i Metohiji nije ojačao, ali da je od napora Aleksandra Vučića kosovska nezavisnost postala mnogo slabija.\n"Amfilohije Radović je Aleksandra Vučića i mene dva puta žive sahranio, držeći nam opela i protiv i ljudskih i protiv Božjih zakona", rekao je Vulin, reagujući na izjavu mitropolita crnogorsko-primorskog Amfilohija Radovića, koji je izrazio bojazan da politika predsednika Srbije Aleksandra Vučića, vodi "izdaji Srbije i Kosova". "Kada je KiM zaista bio izdan i napušten, Amfilohije Radović nije sahranjivao žive i nije bacao kletve na one koji su zabranjivali srpsko ime u Crnoj Gori i priznali Kosovo kao nezavisnu državu, a pravdali i hvalili NATO bombardovanje".\nDirektor Kancelarije za Kosovo i Metohiju Marko Đurić smatra da su izjave mitropolita Amfilohija protiv Vučića "naručeni su napad" i ocenio da diskvalifikuju svakoga ko na taj način istupa kao predstavnik crkvenih vlasti, smatra direktor Kancelarije za Kosovo i Metohiju Marko Đurić.


Sutra hitna sjednica Parlamenta BiH, SNSD ne dolazi\n13.06.2019 / 14:56 Politika - O migrantima i pravosuđu\nAktuelna situacija u pravosudnim institucijama Bosne i Hercegovine s akcentom na obaveze iz preporuka Evropske komisije trebalo bi da sutra bude razmatrana na hitnoj sjednici Predstavničkog doma Parlamentarne skupštine BiH.\nZastupnici će razmatrati i Informaciju Vijeća ministara BiH o kontroli i upravljanju prilivom masovnog broja migranata i izbjeglica s osvrtom na aktuelnu sigurnosnu i humanitarnu situaciju na području Unsko-sanskog kantona.\nNaime, predsjedavajuća Predstavničkog doma PSBiH Borjana Krišto je na zahtjev osam parlamentarnih stranaka zakazala hitnu sjednicu.\nZahtjev za sazivanje hitne sjednice uputili su zastupnici Socijaldemokratske partije (SDP), Partije demokratskog progresa (PDP), Srpske demokratske stranke (SDS), Stranke demokratske aktivnosti (A-SDA), Saveza za bolju budućnost (SBB), Naše stranke (NS), Nezavisnog bloka (NB) i Pokreta demokratske akcije (PDA).\nSa druge strane, Predsjedavajući srpskog kluba u Predstavničkom domu Parlamenta BiH Nenad Stevandić izjavio je danas u Banjoj Luci da ovaj klub neće prisustvovati sutrašnjoj hitnoj sjednici ovog doma zato što su je inicirali poslanici "koji su prvi u BiH prekršili zakone, odnosno nisu dozvolili da bude formirana komisija za izbor predsjedavajućeg novog saziva Vijeća ministara BiH".\nČolpa traži poreske olakšice za sport\nBorenović: Idem u Beograd, rekao sam Dodiku da svako radi svoj posao\nMaske su pale: Dragan Čović nije za ulazak u NATO\nEK šalje signal da proširenje nije od primarnog značaja\nCvijanović: Ko se plaši svesrpskog jedinstva\nDnevni red nije saopšten\nSutra sjednica Predsjedništva BiH i sastanak sa ambasadorima zemalja Kvinte\nZvizdić: Zbog antiustavne blokade "zarobljeno" milijardu eura\nDenis Šulić iz SNSD-a bit će novi potpredsjednik NSRS-a


Glišić (SNS): Eventualne nesuglasice sa SPS rešiti na internim sastancima\nBeta 19. aprila 2022. 10:20\nPredsednik Izvršnog odbora Srpske napredne stranke (SNS) Darko Glišić izjavio je danas da je on jedan od onih koji poziva da se eventualne nesuglasice sa Socijalističkom partijom Srbije (SPS) reše na internim sastancima.\nGlišić je za televiziju Hepi rekao da je tih sastanaka već bilo, i da će ih biti u budućnosti i pozvao funkcionere SNS da ne iznose sopstvene stavove u javnosti, uz ocenu da je to neodgovorno, jer su u prethodnom periodu zajedno činili vlast sa SPS.\n„To ne doprinosi ničemu. Ono šta imamo, to ćemo prvo da kažemo tim ljudima kada budu seli preko puta nas. Njima kažemo šta je to šta im zameramo, šta nas muči, rešimo ako možemo, ako ne – Bože moj, nije smak sveta“, kazao je on.\nNaglasio je da će i unutar SNS-a nakon praznika biti razgovora o rezultatima izbora i da će javnost o tome više znati u maju.\nGlišić je dodao da je SNS spremna za ponavljanje i beogradskih i parlamentarnih izbora, ukoliko to opozicija bude želela.


Foto: EPA/ Malton Dibra, Tanjug / AP, Tanjug/ Miloš Simanović / RAS Srbija\nOdlazeća vlada Aljbina Kurtija usvojila je odluku o "uvođenju dodatnih mera reciprociteta" sa Srbijom, u kojoj je glavna novina da sva srpska roba na deklaraciji mora da ima naznačeno "Republika Kosovo". Prve reakcije iz Beograda su da je ovo gore od taksa od 100 odsto i da nema ništa od nastavka dijaloga dok ove mere ne budu potpuno ukinute.\nI ako pojedini analitičari kažu da je ovakva odluka poslednji trzaj vlade Aljbina Kurtija, pošto se posle odluke Ustavnog suda Kosova u petak očekuje da nova vlada, bez Kurtijevog Samoopredeljenja, bude formirana već ove nedelje, odluka o obavezi isticanja "Republika Kosovo" odmah je praktično blokirala svu robu iz centralne Srbije koja ulazi u južnu pokrajinu.\nKamioni sa robom iz Srbije vraćeni sa Jarina već prvog dana\nUstavni sud je, naime, ocenio da je u skladu sa ustavom dekret predsednika Tačija kojim mandat za sastav nove vlade poverava Avudalu Hotiju iz na izborima drugoplasirane stranke DSK, što je otvorilo mogućnost za brzo izglasavanje nove vlade, posle smene Aljbina Kurtija sa mesta premijera dvotrećinskom većinom u Skupštini. Kurti je tvrdio da Tači nema pravo da mandat da stranci drugoplasiranoj na izborima i da mora da raspusti Skupštinu, dok je Ustavni sud ocenio da Tači ne bi smeo da raspušti Skupštinu ako je ona u stanju da izabere novu vladu.\nPodsetimo, Kurti je izbore dobio predlažući mere reciprociteta sa Srbijom, umesto taksa od 100 odsto na svu robu koja iz ostatka Srbije ide na Kosovo, zbog kojih je pala prethodna vlada Ramuša Haradinaja.\nKako izgledaju te mere vidi se iz odluke vlade Kurtija koja je u Prištini objavljena u petak uveče. Zabranjuje se uvoz svih proizvoda ako na pratećim dokumentima nije naznačeno "Republika Kosovo", te uvodi obaveza da svako vozilo sa robom iz Srbije mora da ima posebnu dozvolu. Kako se navodi u odluci, "u trgovinskim odnosima sa Srbijom zabranjuje se korišćenje dokumenata za poljoprivredne i industrijske proizvode koji koriste imena zemalja ili sadrže druge elemente koji su u suprotnosti sa ustavom Kosova i kosovskim zakonodavstvom". Zabranjuje se i korišćenje dokumenata "koji sadrže elemente koji negiraju nezavisnost ili suverenitet Kosova ili tretiraju Kosovo kao neravnopravno".\nKurtijeva vlada ove odluke obrazlaže navodnim barijerama koje primenjuje Srbija, a koje, kažu, štete izvoznicima i uvoznicima i proizvode trgovinski deficit na strani Kosova.\nV. d. potpredsednika vlade u Prištini Haki Abazi saopštio je da nijedan srpski kamion neće ući na Kosovo ako nema na dokumentimaa "Republika Kosovo". On je naveo da odluka kosovske vlade ima za cilj da "unapredi reciprocitet sa Srbijom".\n"Do sada su kamioni iz Srbije mogli da uđu na Kosovo ako nisu imali uvredljive dokumente o kosovskoj državi i ako je na njima napisano Kosovo", naveo je Abazi.\nSrbija nikad neće prihvatiti da kroz ovakve mere praktično prizna Kosovo. Dijalog Beograda i Prištine sada je praktično “na respiratoru”\nMinistar spoljnih poslova Ivica Dačić kaže da je ova odluka prištinskih vlasti za Srbiju apsolutno neprihvatljiva i definitivno znači zaustavljanje dijaloga.\n- Radi se o merama reciprotiteta koje jedan deo međunarodne javnosti nije prepoznao, odnosno o još goroj meri od uvođenja taksa od 100 odsto. Mi smo rekli, nećemo nastaviti dijalog dok se ne ukinu takse i recipročne mere. Za nas je ta mera neprihvatljiva i definitivno znači zaustavljanje dijaloga, a predstavlja negaciju evropskih vrednosti, svih briselskih dogovora i onih za koje je garantovala Evropska unija - istakao je Dačić i dodao da Srbija očekuje hitnu reakciju međunarodne zajednice.\nPrema njegovim recima, dijalog Beograda i Prištine sada je "na respiratoru".\n- Nalazi se u fazi kada ga nema i u toj celoj situaciji su razni međunarodni faktori pokušavali da daju veštačko disanje dijalogu, Merkelova, Makron, pristup američke administracije je drugačiji od pristupa Bajdena, Hilari Klinton. Srbija nikad neće prihvatiti da kroz ovakve mere praktično prizna Kosovo. Moram da kažem da je specijalni izaslanik Trampa Ričard Grenel reagovao još pre da je to neprihvatljivo i da je to izigravanje odluke o ukidanju taksa, te da SAD traže ukidanje i recipročnih mera - naveo je Dačić.\nOn zaključuje da su "takse duplirale cenu robe, ali je ona mogla da prolazi".\nDirektor Kancelarije za KiM Marko Đurić izjavio je da je reč o ataku na evropske vrednosti i materijalnu egzistenciju i Albanaca i Srba. On zahteva hitne međunarodne sankcije protiv Prištine zbog ovakvog ilegalnog postupka.\n- Ova odluka predstavlja eskalaciju "rata sa zdravim razumom", koji se mesecima vodi iz Prištine. Zahtevam hitne međunarodne sankcije protiv Prištine zbog ovakvog ilegalnog postupka, protivnog svim domaćim i međunarodnim normama. Srbija ostaje u potpunosti posvećena slobodi protoka robe, ljudi i kapitala - istakao je Đurić.\nĐurić o odluci Prištine: Ovaj nezakoniti akt je protivan zdravom razumu\nDirektor Centra za regionalizam Aleksandar Popov podvlači za "Blic" da je mera Prištine besmislena dok god je na snazi Rezolucija 1244.\n- U Prištini su tu rezoluciju nazivali pahuljicom u nadi da će se vremenom istopiti. Ali to se nije dogodilo. Trenutno je na Kosovu međustanje pošto se očekuje nova vlada i odluke o merama. Kurti će nastojati da zakomplikuje politički život delovanjem i u parlamentu i van parlamenta. Njegova popularnost raste, a pritom je veoma nezgodan igrač za Zapad pošto se ne može uceniti ratnom prošlošću - zaključuje Popov.\nSve zavisi od nove vlade Mustafe i Haradinaja\nDirektor Foruma za etničke odnose Dušan Janjić ističe za “Blic” da nije iznenađen najnovijom merom Prištine.\n- To je mera koju je donela odlazeća vlada premijera Kurtija pošto je suspendovala takse i najavila mere reciprociteta. Na to tada nisu reagovali ni međunarodna zajednica ni Beograd. Po Kurtijevoj odluci od 15. juna očekuje se revizija mera, neke će biti ukinute, a neke uvedene. Videćemo šta će nova vlada koju će činiti stranke Ise Mustafe i Ramuša Haradinaja na čelu sa premijerom Avdulahom Hotijem učiniti sa merama - naglašava Janjić.\nKako kaže, Haradinaj će pokušati iz svega da nešto dobije.\n- Njegova je priča o statusu i on nikada nije bio za reciprocitet kao što je za to Tači. I sad se vodi unutrašnja politička igra. Kako će se sve završiti, zavisiće od toga kako će reagovati SAD, to jest Ričard Grenel, zatim EU i Beograd, pošto se i od Srbije očekuje da načini određene ustupke u vezi sa slobodom kretanja i, recimo, prizna albanski jezik na fitosanitarnim dokumentima - apostrofira Janjić, koji očekuje da mere reciprociteta Beograda i Prištine budu tema sastanka u Parizu u julu da bi tehnički i politički dijalog počeo u septembru.\nLajčak: Odmah ukinuti reciprocitet\nSpecijalni predstavnik EU za dijalog Beograda i Prištine Miroslav Lajčak kaže da je razočaran novim merama reciprociteta koje je uvela prelazna vlada u Prištini. Takve jednostrane akcije podrivaju nastavak dijaloga i trebalo bi da budu odmah ukinute, poručio je Lajčak. On podseća da EU očekuje od obe strane u dijalogu da primene i poštuju ranije postignute dogovore.\nPrethodno je ministar Dačić izjavio da je neprihvatljiva odluka da roba iz centralne Srbije ne može na Kosovo ako na dokumentima ne piše "Republika Kosovo".\nIsa Mustafa: Reciprocitet može imati posledice\nDačić: Vučić sada zna ko bi ostao uz njega i kada je teško\nLider SPS Ivica Dačić kaže da je krizno vreme - ulične demonstracije, nasilje, prilika da predsednik Aleksandar Vučić vidi ko bi ostao uz njega i kada bude teško.\nMinistar spoljnih poslova Ivica Dačić kaže da nije dobro u hrišćanskom svetu odjeknula odluka suda u Turskoj kojom se Aja Sofija pretvara u džamiju i da on lično osuđuje takav potez, bez namere da se meša u unutrašnje stvari Turske.\nŠabac: Još 78 novozaraženih, u samoizolaciji više od 1.000 ljudi\nIZ SMRSKANOG "MERCEDESA" JE IZVLAČILI VATROGASCI Devojka (23) posle stravičnog sudara smeštena u KC Niš, lekari joj se BORE ZA ŽIVOT


Barikade u Mitrovici, foto: Jasmina Šćekić\nU vreme kada se sve više govori o održavanju demokratskih izbora, slobodnom kretanju i o uspehu postizanja političkog sporazuma Prištine i Beograda u Briselu, u etničko podeljenom gradu, Mitrovici, u strogom centru, još uvek su prisutne dve barikade od šljunka i zemlje koje svakodnevno ometaju kretanje građana.\nPojedinci iz srpske zajednice na severu su 2011. godine podigli barikade u znak protivljenja akciji Policije Kosova u preuzimanju kontrole na graničnim prelazim Brnjak i Jarinje.\nJedna od barikada je na glavnom ibarskom mostu koji grad deli na južni, većinski albanski, i severni, uglavnom srpski deo, a druga iznad istočnog mosta, u blizini multietničkog naselja Bošnjačka mahala.\nDa ove barikade ugrožavaju slobodno kretanje građana, potvrđuju i u Policiji Kosova.\n„Barikade predstavljaju smetnju u svakom životnom smislu, uključujići slobodno kretanje. Sve dok su one prisutne na tim mestima ne možemo govoriti o slobodnom kretanju građana“, kaže Besim Hoti, portparol policije za mitrovački region.\nOn dodaje da je pitanje barikada političko, te da bi naredba za njihovo uklanjanje podrazumevalo uključenost svih sigurosnih institucija.\n„Takve odluke još uvek nisu donete. Mi naravno čekamo naredbu koja bi bila zajednička, i od Vlade Kosova ali i od KFOR-a, da se donese odluka i odredi ko bi i na koji način uklonio ove barikade“, navodi Hoti.\nKomadant KFOR-a general-major Volker Halbauer nedavno je izjavio da KFOR neće narediti nasilno uklanjanje barikada na mostu na Ibru, koja je, po njemu, politički simbol i predstavlja strah i želje naroda na severu.\nDrugačije mišljenje je imao njegov prethodnik, Erhard Drevs, koji je barikadu nad rekom Ibar smatrao simbolom podele.\n"Mislim da je ova barikada sramota. Ne samo da ometa slobodno kretanje, već predstavlja i simbol podele jednog grada, koji zapravo nije podeljen i koji može da koegzistira“, kazao je Drevs prošle godine prilikom posete Mitrovici. Ova misija je pod njegovom komandom uklonila veći broj barikada koje su Srbi postavili na magistralnim putevima na severu.\nPitanje za političare\nBarikade na mostu u Mitrovici\nPortparol KFOR-a danas, Guenter Bohn, u izjavi za RSE kaže da, što se uklanjanja barikada, odnosno uspostavljanje slobodnog kretanja i eventualno omogućavanje priprema lokalnih izbora, nisu pitanja za KFOR.\n„Ta pitanje se trebaju postaviti nadležnim političarima. Mislim da su ona veoma važna ali KFOR nije prava adresa. Političari o tome trebaju da razgovaraju. Kao što je komadant KFOR-a rekao, to je politički simbol, i kada kažete da taj simbol treba da se ukloni pre izbora, mislim da o tome trebate da razgovarate sa odgovarajućim političarima o ovom problemu koji mislite da će da nastane“, kazao je on.\nŠto se slobode kretanja KFOR-ovih snaga tiče, on kaže da barikade ne utiču na njihovo kretanje obzirom da postoji dovoljno zaobilaznih puteva.\nIz Ministarstva unutrašnjih poslova Kosova navode da su Policija Kosova i EULEX oni koji trebaju da omoguće slobodno kretanje, odnosno da uklone barikade, ali da zbog nedostatka kapaciteta ove dve institucije u tome često traže i pomoć KFOR-a.\n„Deo sporazuma predviđa bezuslovnu slobodu kretanja, te u tom pr avcu očekujemo i da tokom izbora 3. novembra neće biti barikada, zato što bi takve ometnje na lokalnim izborima bile na štetu srpske zajednice“, izjavila je za RSE Rroksana Qarri iz kancelarije za informisanje ovog ministarstva.\nZa Olivera Ivanovića, bivšeg sekretara za Kosovo u Vladi Srbije, pitanje barikada se treba rešiti političkim sredstvima, obzirom da je to politički problem i odraz nepoverenja Srba prema institucijama Kosova. Njihovo uklanjanje do kraja ove godine je gotovo nemoguće, dodaje on.\n„Barikade kao zapreke na putu jednostavno nemaju smisla u 21. veku, ali nema ni ova situacija sličnog primera bilo gde u Evropi – da se jedna zajednica koja je brojčano manjinska oseća potpuno ugroženo na početku 21. veka, i to ugroženo u fizičkom smislu. Mislim da treba mnogo strpljenja i da treba sačekati da se kod Srba taj visok stepen nepoverenja relativno smanji ne bili oni sami uklonili barikadu. Jer, uklanjanje barikade od strane bilo kog drugog, a pogotovo prištinskih institucija može samo da izazove erupciju nezadovoljstva i kao tako da nas vrati natrag za jedno 10 godina unatrag“, zaključuje Ivanović.\nBez dogovora o telekomunikacijama i energetici\nSrbi sa Kosova podeljeni oko jedinstvene izborne liste\nKosovo: Mitrovica, etnički podijeljeni grad


Vujanović o predsedničkoj kandidaturi\n19 decembar, 2012\nPredsednik Crne Gore ni danas nije želio da kaže da li će ponovo da se kandiduje za predsjednika, navodeći da treba sačekati koga će DPS odrediti\nCrnu Goru u narednoj godini očekuju predsjednički izbori. Aktuelni predsjednik Filip Vujanović ne zna hoće li opet biti kandidat, ali smatra da bi lider Demokratskog fronta Miodrag Lekić, trebalo da objasni javnosti, kako to, kao nosilac liste tog saveza i poslanik, želi da nastupi kao nezavisni kandidat.\nLekić je ranije kazao da će, ako odluči da se kandiduje za predsjednika Crne Gore, biti nezavisni kandidat jer, kako je pojasnio, predsjednika države ne biraju partije nego građani. Vujanović je novinarimana na pitanje kako komentariše tu Lekićevu najavu, kazao da je to stvar njegovog opredjeljenja, i da je sigurno imao razloge za to.\n"Izvjesno je da će se očekivati objašnjenje kako lider jednog fronta, poslanik i nosilac liste postaje nezavisan, ali računam da će on to objasniti javnosti, jer vjerujem da će to biti prvo interesovanje na takvu odluku", naveo je Vujanović.\nOn ni danas nije želio da kaže da li će se ponovo kandidovati za predsjednika države.\n"Sačekajmo još par sedmica, vidjećemo koga će Demokratska partija socijalista odrediti, kakav će dogovor napraviti sa koalicionim partnerima", rekao je Vujanović.\nNo, dileme u vezi sa Vujanovićevom još nijesu razjašnjene. Naime, predsjednik po Ustavu ima pravo na dva mandata. Vujanoviću jeste u toku drugi mandat, ali je prvi put na fukciju izabran u vrijeme dok je Crna Gora bila u sastavu državne zajednice, pa neki pravnici misle da ima pravo na još jedan izbor. Vujanović je danas prisustvovao svečanosti povodom 19. decembra - praznika Glavnog grada Crne Gore.


Oženio se jedini potomak poslednjeg albanskog kralja Zogua\nBeta\t 8. oktobra 2016. 19:00\nSvečanosti je prisustvovalo više od 20 predstavnika kraljevskih porodica, medju kojima i srpski princ Mihailo Karadjordjević, španska kraljica Sofija, bivša iranska carica Fara, rumunska princeza Margareta.\nZogu Prviu je proglašen za kralja 1928. godine, a napustio je Albaniju 1939. za vreme invazije italijanskih fašističkh trupa, godinu dana pošto se oženio madjarskom princezom Žeraldinom Aponji.\nČlanovima albanske kraljevske porodice bilo je zabranjeno da kroče na albansku teritoriju do 1990. godine, pet godina posle smrti komunističkog diktatora Envera Hodže, za vreme čije vladavine su naslednici Zogua Prvog smatrani izdajnicima režima.\nElija Zaharija (33) poznata je glumica u Albaniji, potiče iz umetničke porodice i studirala je pozorišnu umetnost u Parizu, a 34-godišnji princ Leka diplomirao je na britanskoj vojnoj akademiji Sandherst i radi kao savetnik u albanskom Ministarstvu spoljnih poslova.\nPrinc Leka često ističe “snažan doprinos” svoje porodice rešavanju “pitanja Albanije i Kosova”, navodi agencija Frans pres.\nAlbanska kraljevska porodica nema status, a monarhistička partija nema nikakvog uticaja u političkom životu Albanije.\nPrinc Leka jedini je potomak Zogua I i 17. u redu za nasledjivanje prestola.


I Evropa traži restituciju – Kruševac PRESS\nAutor Redakcija\t Objavljeno 01.02.2016. 0\nDa Evropa prati dešavanja u Srbiji na svim poljima pokazala je i najnovija rezolucija spoljnopolitičkog odbora Evropskog parlamenta vezano za napredak Srbije. U ovoj rezoluciji EP je ponovo pozvao srpsku Vladu da usvoji izmene Zakona o restituciji, kao i da omogući da se oduzeta imovina vlasnicima vraća u naturi.\nPredstavnici Mreže za restituciju su izjavili da očekuju da izmene Zakona budu usvojene pre raspuštanja Skupštine. Istovremeno, oni pozdravljaju inicijativu Vlade prema kojoj treba da se usvoji zakon kojim će se obeštetiti žrtve holokausta.\nNovi Zakon o restituciji je bio na javnoj raspravi koja je završena pre više od pola godine, ali se odugovlačilo sa njegovim upućivanjem u Skupštinu. Iz Mreže za restituciju tvrde da je u pitanju korist privilegovanih pojedinaca na svim nivoima vlasti, koji su tu imovinu koristili besplatno i kojima odgovara odlaganje procesa.\nInače, uvidom u evidenciju podnetih zahteva, izmene zakona uticaće na oko 320.000 građana koji su uključeni u proces restitucije. Statistika kaže da se najveći deo tih zahteva odnosi na potraživanja poljoprivrednog zemljišta (prosečno potraživanje je malo: od 2 do 4 hektara), a radi se o ukupno nekih 85 do 100 hiljada hektara, što predstavlja jednu osminu poljoprivrednog zemljišta u Srbiji.\nPredlog ovog generalnog Zakon o restituciji ne predviđa nikakav novac u ovom trenutku, nego tek na neko odloženo vreme i to emitovanjem obveznica. Procena Mreže za restituciju je da je državu odlaganje ovog procesa više od dve decenije do sada koštalo minimum 200.000 EUR godišnje.\nI iz Rasinskog okruga je evidentiran određen broj zahteva za restituciju, a kompletan spisak svih zahteva je dostupan na sajtu Agencije za restituciju. Tu se i naši sugrađani mogu informisati o detaljima prijave, ali i o toku i trenutnom statusu predmeta pred Agencijom.


Poseta Hui Liangjua Crnoj Gori\nNa poziv potpredsednika crnogorske vlade Vujice Lazovića, 30. i 31. marta Crnu Goru je posetio kineski vicepremiejer Hui Liangju. Domaćin ovoga susreta je posetu visokog kineskog zvaničnika ocenio veoma uspešnom. Lazović je izjavio da je Huinova delegacija najviša kineska delegacija koja je posetila Crnoj Gori\nNa poziv potpredsednika crnogorske vlade Vujice Lazovića, 30. i 31. marta Crnu Goru je posetio kineski vicepremiejer Hui Liangju. Domaćin ovoga susreta je posetu visokog kineskog zvaničnika ocenio veoma uspešnom.\nLazović je izjavio da je Huinova delegacija najviša kineska delegacija koja je posetila Crnoj Gori. Poseta Huia će unaprediti razvoj bilateralnih odnosa i saradnju dve zemlje u svim oblastima.\n"Mi u Crnoj Gori znamo da su kineske investicije u svetu prošle godine iznosile 68 milijardi dolara, da su deset puta povećane u zadnjih deset godina, da se Evropa visoko pozicionira kod kineskih ulagača i u tom smislu mi u Crnoj Gori vidimo veliku šansu da privučemo kineske investitore da investiraju u oblasti enertike, turizma i izgradnji infrastrukture. Crnogorska turistička privreda je do kraja zainteresovana i potpuno spremna da u toku cele godine ugosti kineske turiste i da uđe u određene aranžmane sa kineskim investitorima u pogledu izgradnje turističkih kapaciteta," rekao je Lazović.\nTokom posete kineskog vicepremijera potpisan je Okvirni sporazum o privredno-tehničkoj saradnji kojim je vlada Kine donirala bespovratnu pomoć Crnoj Gori u iznosu od milion evra, Memorandum o saradnji u oblasti poljoprivrede između Ministarstva poljoprivrede Kine i Ministarstva poljoprivrede Crne Gore, Program o saradnji u oblasti kulture u periodu od 2012-2015. godine između ministarstava kulture dviju zemalja, kao i Sporazum o unapređenju saradnje.\n"Današnja posjeta predstavlja jedan veliki iskorak u unapređenju te saradnje. Mi smo prošle godine imali robnu razmjenu u iznosu nešto preko sto miliona dolara, ali ono što je veoma bitno jeste da je crnogorski izvoz u Kinu skočio za oko 300 posto. Imajući u vidu kapacitete kineskog tržišta, za Crnu Goru postoji veliki izazov i šansa da to iskoristimo," izjavio je Lazović.\nHui Lingju je također razgovarao sa predsednikom, premijerom i predsednikom parlamenta Crne Gore, kao i ministrima kulture, privrede i saobraćaja.\nSledeća ⇨ Oliver Šambevski: Poseta visokog kineskog rukovodioca je dokaz veoma dobrih odnosa Makedonije i Kine\nPrethodna ⇦ Hui Liangju u Makedoniji


Počinje isplata stare devizne štednje u Eurobank EFG\n9 Maj 2012.\nBeograd, 9. maj 2012 – Kao zvanični agent Vlade Srbije, Eurobank EFG će vršiti isplatu ovogodišnje rate obveznica stare devizne štednje koja dospeva od 31. maja 2012. godine\nKlijenti banke će naplatiti svoje obveznice uz važeće lične isprave (lična karta, izbeglička legitimacija, legitimacija raseljenog lica ili pasoš) i izvod o stanju na računu u Centralnom registru, depou i kliringu za hartije od vrednosti (CRHoV). Sredstva su kao i do sada, obezbeđena iz budžeta Republike Srbije, te će tako biti isplaćeni svi klijenti koji dostave validnu dokumentaciju.\nU želji da proceduru učini što jednostavnijom, Eurobanka vlasnicima stare devizne štednje pruža specijalnu pogodnost - davanje naloga za prenos dospele rate stare devizne na račun Slobodne štednje, čime klijenti štede vreme i ostvaruju dodatni prihod, uz mogućnost da im je novac uvek na raspolaganju.\nSlobodna štednja ili štednja po viđenju predstavlja odličan izbor za klijente koji žele da im je novac uvek na raspolaganju, i ujedno ostvare atraktivnu kamatu. Svi klijenti koji ne poseduju račun Slobodne štednje, mogu ga na licu mesta otvoriti u bilo kojoj od 100 filijala Eurobank EFG širom Srbije.\nEurobank EFG omogućila je svim zainteresovanim građanima da posredstvom specijalne opcije internet stranice www.eurobankefg.rs ili besplatnim pozivom na Euro PHONE 0800 1111 44 dobiju odgovore na sva pitanja, dok se oko dodatnih informacija koje se odnose na isplatu stare devizne štednje mogu raspitati kod svog ličnog bankara.


SNS ' 67,8 %, cenzus prešli još Dveri i SPS-JS\nIzvor: B92, 03.Sep.2018, 09:12\nBeograd -- Na osnovnu podataka Opštinske izborne komisije (OIK), na izborima u Majdanpeku pobedila je Srpska napredna stranka (SNS).\nCenzus su prešli Pokret Dveri i koalicija Socijalističke partije Srbije-Jedinstvena Srbija.\nKako su agenciji Beta rekli u OIK, prebrojavanje glasova je završeno, a 6.652 birača glasalo je za listu >> Pročitaj celu vest na sajtu B92 << "Aleksandar Vučić - zato što volimo Majdanpek", što je 67,8 odsto.\nZa Pokret Dveri glasalo je 1.096 građana (11,32 odsto), koaliciju SPS-JS podržalo 962 birača, na osnovu čijih glasova je osvojila 9,94 odsto glasova.\nNa osnovu prebrojanih glasova u lokalnom parlamentu od ukupno 31 odobrničkog mesta, SNS će imati 24, Dveri četiri i koalicija SPS-JS tri mandata. Cenzus nisu prošli PUPS, Vlaška stranka "Most", Dosta je bilo i Vlaška stranka. Rok za formiranje lokalnog parlamenta je 60 dana.\nBeta: OIK: SNS pobedila u Majdanpeku, osvojila 67,8 odsto glasova\nRTS: Ubedljiva pobeda naprednjaka u Majdanpeku\nDanas: PUPS: Ponosni smo na našu kampanju


Manjak kiseonika guši ribu u Tamišu – ABC Pancevo\nNakon što je prošla opasnost od ozbiljnijeg izlivanja, Tamiš kod Pančeva sada izgleda bolesno. Voda je mutna, zagasitih braon nijansi, neprijatnog mirisa, dok najviše, kažu u dva lokalna ribolovačka udruženja, nailaze na ošamućene i uginule ribe koje plutaju ili ih je voda izbacila na obalu.\nDešava se to u ovom periodu, napominju, sa porastom temperatura kako vazduha tako i vode. Tamiš je spor i sve to pogoduje agresivnom širenju algi koje takođe troše kiseonik za rast, pa ga je nedovoljno za ostali živi svet, a to što voda ima neprijatan miris, ovdašnji ribolovci tumače truljenjem vodenog rastinja. Dalje napominju da to nije pojava samo na ovom delu Tamiša, već je slično zabeleženo i duž toka, a ribočuvari upozoravaju da ovakvu ribu nikako ne treba skupljati.\nPrema podacima ribočuvarske službe Ribolovačog saveza Vojvodine, poslednjih dana u vodama Tamiša izmereno je 0,9 miligrama kiseonika po litri vode, što je pet puta niži nivo, dok bi se u normalnim uslovima u ovom periodu vrednosti kretale između pet i 10 miligrama. Zabrinutost ribolovaca ipak ne treba da bude, jer nije reč o masovnom uginuću riba već se dešava da se uginula i ošamućena riba tokom sabira u Pančevu, te deluje da je u pitanju veći pomor, iako je reč o tek trećini broja uginulih riba u odnosu na prošlu godinu.\n„Plavljenje Tamiša se ove godine desilo relativno kasno i u vreme naglog otopljavanja u letnjem periodu. Ovakva situacija je uzrokovala naglo povećanje temperature vode, koja je na površinskom sloju iznosila i preko 28. stepeni. Viša temperatura vode ima manji kapacitet zadržavanja kiseonika, a sa ovakvom temperaturom ubrzano je i organsko raspadanje u plavnoj zoni. Sa opadanjem vode, sva topla voda sa niskom koncentracijom kiseonika vratila se u glavni tok i prouzrokovala sporadična uginuća riba. Ovaj efekat je dodatno povećan visokim vodostajem Dunava, koji je prouzrokovao sporo oticanje vode iz plavne zone. Stoga je i riblji fond podrvrgnut dužem stresu nego što bi to bilo da se voda brže povlači“,\nstoji u izveštaju vanrednog uzorkovanja na četiri lokacije reke Tamiš, dok stručnjaci Prirodnomatematičkog fakulteta u Novom Sadu navode da je reč o prirodnom procesu i da nema spoljnih zagađivača vode Tamiša.\nRibočuvari su obavestili i pokrajinsku inspekciju i resorno ministarstvo, jer to procedure nalažu, ali se tu zapravo ništa ne može, „mi smo samo nemi posmatrači i ne postoji način da sprečimo te prirodne procese“, kažu u Udruženju ribilovaca i nautičara „Tamiš” u Pančevu i napominju da bi pomogle nove kiše, kako bi se voda rashladila, mada se i sada već stanje popravilo.\nOgromne količine padavina u proteklom periodu, tokom su iz Rumunije donele u Pančevo svakojaki otpada, pa je organizovano i nekoliko akcija čišćenja vode u kojima su učestvovali i ribolovci, ekolozi i ovdašnja turistčka organizacija, ali bi pravo rešenje bilo odmuljavanju reke koja bi pomoglo biljnom svetu, ali je kažu ovde to obiman i skup posao, koji u ovom trenutku nije realan.


Posle velikog uspeha u Milanu, gde je osvojila nagradu za najboljeg internacionalnog dizajnera za kolekciju La Perla Bianca koja je predstavljena na platformi Mad Mood u okviru Milano Fashion Week-a, modna dizajnerka će pobedničku kolekciju predstaviti i srpskoj publici na reviji na Serbia Fashion Week-u.\nDruge većeri jedine licencirane nedelje mode u Srbiji, 10. oktobra u Master centru Novosadskog sajma Suzana će prikazati ovu kolekciju, uz uživo izvođenje džez pevačice Lene Kovačević. Među manekenkama koje će prikazati modele iz kolekcije La Perla Bianca biće dosta uspešnih devojaka koje svoje karijere grade u inostranstvu, a koje će upravo zbog Suzanine revije dolaze u Srbiju. Specijalna gošća na modnoj pisti biće uticajna influenserka i zvezda Instagrama Zorana Jovanović –Zorannah.\nOsim uglednih ličnosti iz svih sfera javnog života Srbije, na reviju se očekujubrojni ugledni poslovni ljudi, predstavnici i diplomatskog kora.\nreviji zorannah lepotaizdravlje specijalne suzane kolekciju koje lena bianca perla peric https\nwhowearit.com roinf.com realestate-mediteran.com whenisnextprayer.com comeseestay.com realestate-serbia.com portofbar.com cccrunch.com activitysonar.com balkansaccommodation.com belgradevents.com fricr.com cevabdzinica.com preporucujemo.com spainserbia.com imtbo.com advertisement.cloud cruiserfleet.com aktuelno.info rentacarswitzerland.com


Beko DCY 8402 XW3 mašina za sušenje veša cena, cene Srbija, prodaja Beograd Novi Sad Niš\nBeko DCY 8402 XW3 mašina za sušenje veša cene\nBeko DCY8402XW3 Punjenje veša Frontalno, Potrošnja struje 561 kWh godišnje, Energetski razred B, Kapacitet sušenja 8 kg, Dimenzije (ŠxVxD) 59.5 x 84.6 x 60.9 cm... specifikacija\nBEKO DCY 8402 XW3 mašina za sušenje veša Tip: Mašina za sušenje veša Tip mašine: Kondezaciona Kapacitet: 8kg Energetska klasa: B Broj programa: 16 Način punjenja: Frontalno Boja: Bela Visina: 84,6cm Širina: 59,5cm Dubina: 60,9cm Masa: 38kg Dodatne funkcije: Child lock, Podržane tehnologije: AquaWave technology Ostalo: Zvučni signal (zujalica), Garancija: 5 godina\nEPonuda nije internet prodavnica već Vam omogućava da brzo i lako nađete Beko DCY 8402 XW3 mašina za sušenje veša po najjeftinijoj ceni. Naš cilj je da kupci budu što bolje informisani o ponudi Beko mašina za sušenje veša DCY 8402 XW3 na tržištu Srbije. Vrlo lako nalazite željeni proizvod za kategoriju Mašine za sušenje veša cene, ne morate da lutate od sajta do sajta za Beko Mašine za sušenje veša, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Beko DCY 8402 XW3 mašina za sušenje veša sa PRODAVCEM. EPonuda ne može da garantuje potpunu tačnost specifikacije i slika za Beko DCY 8402 XW3 mašina za sušenje veša. Pre kupovine, podatke za Beko mašina za sušenje veša DCY 8402 XW3 proverite na sajtu PROIZVOĐAČA.


NOVA ERA – Počinje Zvezdina evropska priča! – Sport\nNOVA ERA – Počinje Zvezdina evropska priča!\nKošarkaši Crvene zvezde mts večeras započinju svoju četvrtu uzastopnu sezonu u najkvalitetnijem evropskom takmičenju koje je u međuvremenu promenilo format i proglasilo početak nove ere.\nŠampion Srbije i regionalne košarkaške lige večeras u hali „Aleksandar Nikolić“ započinje četvrtu uzastopnu sezonu u elitnom evropskom takmičenju. Čelnici Evrolige novu sezonu nazivaju početkom nove ere, a jedina epohalna promena tiče se novog formata koji je stupio na snagu.\nZa razliku od prethodne tri sezone kada su izabranici Dejana Radonjića započinjali sezonu učešćem u grupnoj fazi Evrolige, sada se već nalaze među najboljih 16 timova Evrope i sve što treba da urade jeste da se kroz ligaški sistem takmičenja bore za što veći broj pobeda.\nSigurni smo da ste već upoznati sa tim da će svaki od učesnika novog formata Evrolige odigrati najmanje 30 utakmica, odnosno po dve sa svakim klubom koji je ušao u takmičenje, jednu na domaćem i jednu na gostujućem terenu.\nCrvena zvezda mts svoju evropsku priču u sezoni 2016/2017 počinje duelom sa jednim od četiri turska predstavnika koji joj je bio rival u TOP 16 fazi prošlosezonskog izdanja Evrolige.\nDarušafaka je pre godinu dana dobila ugovor na dve sezone od Evrolige, pošto naslovni sponzor istanbulskog kluba sponzoriše i Evroligu. Za razliku od prethodne sezone, ovaj turski klub ima mnogo veće ambicije što najbolje potvrđuje činjenica da je tokom leta angažovan Dejvid Blat.\nProslavljeni trener koji je u prethodnih godinu i po dana sedeo na klupi Klivlend Kavalirsa, a pre toga je sa Makabijem osvojio Evroligu, doveden je sa planom da Darušafaku učini klubom koji će konkurisati za najviše ciljeve.\nAmerikancu koji poseduje i izraelski pasoš date su odrešene ruke u selektiranju tima i sastavljanju rostera za novu sezonu, a Dejvid Blat je od sredstava sa kojima je raspolagao ovog leta napravio respektabilnu ekipu.\nDarušafaka se pojačala dovođenjem Dairisa Bertansa, Bredlija Vonamejkera i Džejmsa Andersona, a među onima koji su bili tu i prethodne sezone nalaze se kvalitetni pojedinci poput Semiha Erdena, Luka Harangodija, Markusa Slotera…\nJedinog srpskog predstavnika u Evroligi nije potrebno previše predstavljati jer smo sigurni da su ljubitelji košarke u našoj zemlji već upoznati sa dešavanjima u Crvenoj zvezdi mts koja je novu sezonu dočekuje u nešto slabijem sastavu nego prethodnu, premda se to ne bi moglo zaključiti na osnovu dosadašnjih rezultata u ABA ligi.\nŠampion Srbije i regionalne lige počistio je sva četiri rivala na startu ABA lige iako je tokom leta angažovao samo Čarlsa Dženkinsa, Ognjena Kuzmića i Milka Bjelicu (prošlosezonskog člana Darušafake).\nVečerašnji duel u hali „Aleksandar Nikolić“ biće odlična prilika da izabranici Dejana Radonjića vide gde su trenutno u odnosu na neke od najkvalitetnijih evropskih klubova, a nema sumnje da će „Delije“ i ove sezone igrati bitnu ulogu na utakmicama Evrolige jer njihova podrška predstavlja dodatnu prednost Crvene zvezde mts kada igra na domaćem terenu.\nPočetak utakmice 1. kola Evrolige između Crvene zvezde mts i Darušafake zakazan je za 21 čas, a direktan prenos je obezbeđen na prvom kanalu Sportkluba koji će od 19 časova početi sa emitovanjem emisije koja predstavlja uvod u meč.\nEvroliga, Košarkadarusafaka, evroliga, kosarka, zvezda


Koalicija za slobodu medija: Po kom kriterijumu Tanjug ulazi u prvu „evropsku novinsku redakciju“? – LocalPress\nKoalicija za slobodu medija protestuje povodom informacije objavljene u medijima, a koja se tiče formiranja „prve evropske novinske redakcije“ od strane Evropske komisije i uključivanja Tanjuga u njen rad.\nPrema dostupnim podacima, u pitanju je redakcija koja će biti sastavljena od izveštača 16 novinskih agencija u evropskim zemljama, sa radom i izveštavanjem o procesima u vezi sa Evropskom unijom bi trebalo da počne sredinom 2022. godine, a Srbiju će u toj mreži predstavljati Novinska agencija Tanjug.\nKoalicija podseća da je Tanjug medij koji je prepoznat po bliskoj saradnji sa vladajućim strukturama u Srbiji. Osim što uživa povlašćeni položaj prilikom raspodele različitih budžetskih fondova, Tanjug je godinama radio uprkos uredbe Vlade Srbije.\nNovinska agencija Tanjug, je trebalo da prestane sa radom u oktobru 2015. godine, čak i pet godina nakon tog roka poslovala je i emitovala informacije uz odobravanje iz vrha vlasti.\nA nakon pravnih akrobacija, brend Tanjug prelazi u vlasništvo firme Tačno, estradnog umetnika Željka Joksimovića, i to na deset godina.\nPitamo Evropsku komisiju, kako je moguće da je spremna na saradnju sa Tanjugom koji je plasirao netačne informacije u interesu političara i stranaka, a ne tačne vesti u korist građana?\nKako je moguće da je Tanjug deo dugoročnog projekta vrednog 1,76 miliona eura, a da je reputacija te agencije duboko narušena jer je direktno učestvovala u urušavanju demokratije?\nKako je moguće da Evropska komisija finansira upravo onu redakciju koja je odgovorna za proizvodnju dezinformacija, za učešće u javnim hajkama protiv kritičara sadašenje vlasti i za srozavanje profesionalnih i etičkih standarda profesije?\nKoalicija za slobodu medija poziva učesnike projekta da preispitaju odluku i sagledaju sve činjenice vezane za rad ovog medija, i da razmisle da li će informacije koje budu plasirali u pomenutoj evropskoj mreži i dalje biti relevantne i poželjne.\nNovi Sad, Beograd, Kragujevac, 30. novembra 2021.


Tilerson protiv gasovoda Severni tok 2 jer podriva energetsku stabilnost Evrope\nBeta 27. januara 2018. 11:30\nŠef američke diplomatije Reks Tilerson izjavio je danas nakon razgovora sa poljskim premijerom i šefom poljske diplomatije u Varšavi da su SAD protiv novog ruskog gasovoda Severni tok 2 na dnu Baltičkog mora, jer podriva energetsku bezbednost Evrope i samo je još jedno političko oružje Rusije.\n„SAD su protiv gasovoda Severni tok 2 zato što vidimo da podriva energetsku bezbednost i stabilnost Evrope i daje Rusiji još jedan instrument da iskoristi energije kao političko orudje. Delimo (sa Poljskom) tu ocenu jer znamo da moramo da diverzifikujemo izvore energija. To je pitanje dugoročne energetske bezbednosti Evrope“, kazao je Tilerson na zajedničkoj konferenciji za novinare sa šefom poljske diplomatije Jacekom Čaputovičom.\nAmerički državni sekretar kazao je da SAD žele da pomognu takodje izgradnju što više interkonektora i gasovoda i u oblasti hrvatsko – poljske inicijative Tri mora, regiona od Baltika, preko Jadranskog do Crnog mora a takodje i pomognu energetsku bezbednost preko prodaje američkog tečnog gasa.\nDruga glavna tema razgovora Tilersona sinoć sa poljskim predsednikom Andžejom Dudom a danas sa premijerom Mateušom Moravjeckim bila je vojna saradnja a Tilerson je izrazio spremnost da SAD jačaju saradnju sa Poljskom u kako je kazao, ulozi NATO u odvraćanju i zastrašivanja potencijalnih neprijatelja.\n„Poljska i SAD će zajedno saradjivati u okviru NATO da ojačaju inicijativu odvraćanja i zastrašivanja. Zahvaljujemo Poljskoj što već ispunjava obavezu da izdaje dva procenta BDP-a na odbranu. Razgovarali smo i o dezinformacijama i napadima u sajber prostoru i o tome kako da pomognemo Ukrajini da povrati samostalnost i nezavisnost“, rekao je Tilerson.\nReks Tilerson srešće se danas iza zatvorenih vrata i sa liderom vladajuće poljske stranke Pravo i Pravda, Jaroslavom Kačinjskim, koji iako formalno obični poslanik realno igra ulogu i natpremijera i natpredsednika, bez čijeg blagoslova se ne donosi nijedna odluka.\nU okviru obeležavanja Dana sećanja na žrtve holokausta i 73 godine otkako je nacistički logor smrti Aušvic Birkenau, simbol Holokausta, oslobodila Crvena armija, Tilerson će položiti danas venac na Spomenik herojima Varšavskog geta.


Goran Vesić:Kancelarija Beograda u Briselu | Kaleidoskop\nDimitris Vetsika / Pixabay\nKaleidoskop media / Beoinfo\nTokom boravka u Briselu delegacija Beograda posetiće sedište fondacije Konrad Adenauer gde će se održati panel "Evropa u mom gradu - moj grad u Evropi" kome će prisustvovati predstavnici evropskih institucija čija je nadležnost saradnja sa Srbijom kao zemljom kandidatom za članstvo u EU. Uvodnu prezentaciju na panelu imaće zamenik gradonačelnika Beograda Goran Vesić koji će predstaviti viziju razvoja Beograda i najznačajnije gradske projekte. Vesić će posetiti Evropsku kancelariju Nemačkog saveza gradova i opština u Briselu kao i kancelarije gradova Berlin, Frankfurt na Majni i Frankfurt na Rajni. Delegacija Beograda imaće sastanke u Evropskoj komisiji.\n- Većina velikih gradova i regiona evropskih zemalja ima svoje kancelarije u Briselu kako bi lobirali u Evropskoj komisiji za svoje projekte. Iz naše zemlje svoju kancelariju ima AP Vojvodina. Grad Beograd je nezadovoljan podrškom koju dobija od Evropske unije za svoje projekte, ali krivica za to je na nama i našoj neorganizaciji. Ruku na srce ovu podršku, nikada nismo ni imali, ali ponavljam za to je najviše kriv Beograd. Zato smo odlučili da uz pomoć fondacije Konrad Adenauer posetimo kancelarije nekih od nemačkih gradova i regiona, upoznamo se načinom njihovog rada u Briselu kao i da evropskom institucijama predstavimo najvažnije beogradske projekte kao našu viziju razvoja grada. Zahvalni smo fondaciji Konrad Adenauer koja nam je to omogućila - rekao je Vesić.\nOn je dodao da će otvaranje kancelarije Grada Beograda u Briselu biti sprovedeno u dve faze.\n- U prvoj fazi predstavnik grada provešće oko godinu dana u kancelariji jednog od nemačkih gradova kako bi smo naučili kako se lobira za svoje projekte, a potom će Grad Beograd otvoriti svoju kancelariju - rekao je Vesić i dodao da nas nije sramota da učimo od najboljih i najuspešnijih u EU, a to su Nemci, i da želimo da stečeno znanje iskoristimo kako bi građani Beograda imali što više koristi od realizacije projekata koje će eventualno podržati EU.


Letonci okupirali bankomate\n► Letonci okupirali bankomate\nLetonci su okupirali bankomate Švedbanke nakon informacija na Tviteru o mogućem bankrotu ogranka te švedske banke u Letoniji.\nGotovo polovina od 298 bankomata Švedbanke jutros je bila u kvaru, rekao je šef te banke u Letoniji Maris Mancinskis.\n"Ljudi postavljaju pitanja agencijama i na internetu o različitim informacijama koje ne samo da su lažne nego su i apsurdne", naveo je on.\nMancinskis je za televiziju LNT demantovao da Švedbanka ima finansijskih problema kao što se to tvrdi na nekim društvenim mrežama. Ali, zbog tih informacija ima 10 puta više zahteva za isplaćivanje novca, pa je tako samo u nedelju posle podne isplaćeno 14 miliona evra, precizirao je Mancinskis.\nOn je ocenio da da su neizvesnost u evro zoni kojoj Letonija želi da se priključi 2014. godine, i bankrot domaće Krajbanke prošlog meseca, doveli do pada poverenja među građanima.\nLetonski premijer Valdis Dombrovskis takođe se obratio građanima povodom informacija o Švedbanci.\n"Te priče nisu osnovane. Nema razloga za brigu po pitanju Švedbanke. Širenje tih priča ima za cilj destabilizaciju situacije u Letoniji", rekao je premijer.\nOn je pozvao regulatorna tela banaka u Letoniji da sarađuju sa policijom koja vodi istragu, kako bi se utvrdio izvor tih informacija.\nŠvedbanka poseduje 20 odsto finansijskog tržišta u Letoniji gde dominiraju skandinavske banke od 2008. godine kada je bankrotirala najveća domaća Pareks banka.\nMinistar finansija u Vladi Srbije Siniša Mali ocenio je da je drugi paket takozvanih loših plasmana ili problematičnih kredita (NPL), koji je danas oglašen, i to ustupanje portfelja...


Volvo predstavlja jak asortiman za uspeh korisnika na izložbi Intermat u Parizu 2018. godine\n07.06.2018.\tPo Press Information\nVelike tehničke, društvene i klimatske sile pokreću globalnu ekonomiju. Volvo Group na izložbu Intermat dolazi sa paketom mašina i usluga koje obezbeđuju uspeh korisnika - pokazujući svoju želju za „Građenjem budućnosti“.\nU društvu koje se stalno menja, Volvo ima mašine, usluge i distributivnu mrežu za pružanje podrške kupcima bez obzira na veličinu projekta. Ovo je osnovna poruka Volvo tematskog prikaza „Građenje budućnosti“ na Intermat izložbi u Parizu, Francuska.\nNa 4.800 m2 unutrašnjeg i spoljašnjeg izložbenog prostora, Volvo Construction Equipment (Volvo CE) prikazuje asortiman novih i nadograđenih mašina - koje obuhvataju bagere, utovarivače točkaše, finišere i valjke - u kombinaciji sa najsavremenijim tabletom sa Volvo Co-Pilot sa ekranom osetljivim na dodir koji upravlja svim Volvo Assist platformama.\nU kombinaciji sa Volvo uslugama, ove mašine su pripremljene da korisnicima obezbede uspeh. Zapravo, kada se kombinuje sa sestrinskim kompanijama Volvo Trucks, Volvo Penta, Volvo Buses i Volvo Financial Services, jedinstvenost grupacije Volvo Group kompaniji omogućava da postane partner za najveće svetske građevinske šeme, kao što je tekući projekat za infrastrukturu „Grand Paris“ (Veliki Pariz) vredan 100 milijardi evra.\nDizajniran za urbana okruženja\nKao odgovor na rastuću urbanizaciju, Volvo izlaže tri nove mašine sa malim poluprečnikom obrtanja na izložbi Intermat u Parizu - jednog bagera guseničara, ECR355ENL; jednog bagera točkaša, EWR170E; i jednog kompaktnog bagera - ECR18E. Ovi bageri su idealni za lokacije sa ograničenim prostorom, nudeći niske nivoe buke, nisku potrošnju goriva i niske emisija uobičajene za Volvo.\nECR18E nije jedina zvezda kompaktne veličine na izložbi Intermat. Druga mini atrakcija izložbe je EX2 koji je osvojio Intermat nagradu za inovaciju. Prototip 100% električnog kompaktnog bagera emituje nula emisija, pruža 10 puta veću efikasnost, 10 puta niže nivoe buke i smanjeni ukupan trošak vlasništva u odnosu na konvencionalne mašine istog ranga. Veruje se da je to prvi prototip potpuno električnog kompaktnog bagera na svetu.\nRastuća urbanizacija takođe donosi veću potražnju za specijalizovanom opremom za rušenje i reciklažu, zbog čega kompanija Volvo deo svog spoljašnjeg prostora na izložbi Intermat posvećuje ovom sektoru. Zona za rušenje i reciklažu, između ostalog, poseduje EC380E, koji je sada dostupan sa opcionom produžnom strelom velikog dometa i potpuno novom EW240E MH mašinom za rukovanje materijalima. U ovim oblastima, Volvo stručnost u pogledu bezbednosti predstavlja posebnu prednost.\nŠira linija sabijanja\nPored toga, Volvo je svoju ponudu proširio na segment puteva. Na izložbi Intermat, Volvo CE će predstaviti novi P6820D finišer, u kompletu sa novim EPM3 elektronskim sistemom za upravljanje finišerom i funkcijom Pave Assist, zajedno sa DD105 valjkom za asfalt, koji je sada dostupan sa oscilirajućim cilindrima. Zahvaljujući ovom najnovijem lansiranju na tržište, Volvo asortiman za valjke za zemlju i asfalt je sveobuhvatniji nego ikada ranije.\nOstala značajna lansiranja mašina na tržište na izložbi Intermat uključuju L260H utovarivač točkaš u Evropi i nadograđeni L180H utovarivač točkaš sa potpuno novim pogonskim sklopom.\nUpotpunjavanje Volvo Co-Pilot asortimana\nNa Intermat izložbi se takođe odigrava prvo predstavljanje funkcija Haul Assist i Dig Assist širom Evrope, koje predstavljaju Volvo Co-Pilot aplikacije, projektovane da poboljšaju produktivnost, efikasnost i bezbednost tako što pružaju podatke u realnom vremenu na ekranu u kabini za rukovaoce zglobnih dampera i bagera. Nova funkcija Haul Assist sadrži čak i informacije sa Volvo opcionog ugrađenog sistema za merenje težine, koji drugim rukovaocima i osoblju gradilišta pomaže da prate status utovara zglobnih dampera koji su opremljeni sistemom „saobraćajnih svetala“.\nLansiranje ove najnovije funkcije pomoći na tržište upotpunjuje Volvo Co-Pilot asortiman - koji se sastoji od funkcija Haul Assist, Load Assist, Dig Assist, Pave Assist i Compact Assist. Uključivanje Volvo Co-Pilot displeja u sve mašine izložene na izložbi Intermat šalje jaku poruku korisnicima o spremnosti proizvođača da isporuči mašine sa Co-Pilot funkcionalnošću u sledećih nekoliko meseci.\nFunkcije pomoći su sada dostupne u 3D\nKorisnici mogu da poruče funkcije pomoći u 2D, dizajnu na terenu (softver koji je razvila kompanija Volvo a koji leži između 2D i 3D) i najnovijem 3D dizajnu u saradnji sa kompanijom Topcon, u skladu sa potrebnim nivoom preciznosti. U budućnosti, korisnici će takođe moći da izaberu 3D softver u saradnji sa kompanijama Trimble i Leica.\nVolvo Co-Pilot je fabrički ugrađen, ali korisnici takođe mogu naknadno da ga ugrade u postojeće Volvo mašine. Pošto je hardver napravila kompanija Volvo i postavili su ga Volvo inženjeri, on je bezbedno montiran i pokriven Volvo garancijom.\nVelika dostupnost fabrički postavljenih tiltrotatora\nVolvo CE takođe promoviše fabrički ugrađene Steelwrist tiltrotatore za 15 modela bagera u Evropi. Dostupne su i druge marke tiltrotatora, u skladu sa željama korisnika, ali nisu fabrički postavljene.\nNove usluge za povećanje radnog učinka\nPod okriljem Volvo usluga, Volvo CE promoviše svoje nove usluge Proaktivni nadzor i Izveštaji o stanju na izložbi Intermat. Sa Proaktivnim nadzorom, dileri će vršiti aktivan nadzor alarma i kodova o grešci na mašini korisnika i dijagnostikovati moguće probleme daljinskim putem. Obavljanjem preventivnog održavanja, dileri mogu da pomognu u smanjenju zastoja i troškova popravke. Na sličan način, Izveštaji o stanju obezbeđuju dijagnostiku stanja mašine, čime pomažu u planiranju održavanja ili označavaju probleme koji proističu iz nepravilnog rukovanja ili primene. U međuvremenu, Volvo CE na evropskim tržištima predstavlja novu dvogodišnju garanciju na delove.\nKompanije grupacije, Volvo Trucks, Volvo Penta i Volvo Financial Services su takođe potpuno integrisane na izložbi Intermat, ističući snagu ukupne ponude grupacije Volvo Group. Volvo Trucks građevinski kamioni na terenu rade zajedno sa Volvo građevinskim mašinama, dok industrijski motori kompanije Volvo Penta servisiranje druge opreme na gradilištu čine jednostavnim. Megaprojekti, kao što je „Grand Paris“ (Veliki Pariz), prikazuju pogodnosti ovog partnerstva na delu i predstavljaju primer neprekidnog posvećenja kompanije Volvo francuskom tržištu.\nSlika 1: Unutrašnji štand kompanije Volvo na izložbi Intermat u Parizu 2018. godine\nSlika 2: Spoljašnji štand kompanije Volvo na izložbi Intermat u Parizu 2018. godine


Vermezović: Najbolja igra u sezoni – Nadlanu.com\nVermezović: Najbolja igra u sezoni\nObjavljeno 24. sep 2012. / 09:23:56\n"Partizan je u prvom poluvremenu sigurno prikazao najbolju igru ove sezone, a utakmica je u celosti bila veoma lepa za gledanje. Momci su vrlo ozibljno odigrali i bićemo bolji u budućnosti, jer za to ima prostora. Igrači mogu mnogo više, uveren sam", rekao je Vermezović televiziji Arena posle utakmice šestog kola Super lige u Beogradu.\nPOGLEDAJ VIDEO: Partizan - Sloboda Užice 5:0\nVermezović je kazao da nije bitno sa koliko napadača igra njegov tim, već sa koliko igrača završava akcije.\n"Nije bitno sa koliko napadača počinjemo utakmicu, već sa koliko igrača završavamo akcije. Mi imamo četiri vezna igrača i svi oni mogu mnogo u napadačkim akcijama, bespotrebno je pričati o tome. Partizan je sposoban da igra u tri formacije i za svakog protivnika se posebno spremamo", kazao je Vermezović.\nTrener Slobode Ljubiša Stamenković istakao je da njegova ekipa nije uspela da isprati jak ritam protivnika.\n"Sloboda je ovde došla da igra fudbal i utakmica je bila lepa. Sloboda odavno nije odigrala ovako loš završni pas, a Partizan je uspeo da iz tri situacije realzuje dve u prvom poluvremenu, pa je posle bilo teško. U drugom poluvremenu je bio jak ritam za nas koji nismo uspeli da ispratimo i rezultat je veliki zbog individualnog kvaliteta Partizanovih igrača", ocenio je Stamenković.\nTrener Užičana je rekao da njegova ekipa nije razočarala.\n"Partizan je zasluženo pobedio, ali nismo razočarli. Hteli smo više, međutim nismo mogli. Tijago Galvao je bio jedini raspoložen u našim redovima, a ostali nisu bili na svom nivou", rekao je Stamenković.\nObe ekipe će u sredu igrati utakmice šesnaestine finala Kupa Srbije. Partizan će dočekati Proleter, dok će Sloboda biti domaćin Inđiji.\nfk partizanjelen super ligavladimir vermezović


više onlajn prijava\n15.04.2019. 12:32h 15.04.2019. 12:33h\nBEOGRAD - U prvoj nedelji konkursa u beogradskim vrtićima podneto je oko 8.500 zahteva, kaže gradski sekretar za obrazovanje i dečju zaštitu Slavko Gak.\n"Sve protiče u najboljem redu, a ovo je uobičajen broj zahteva, uz primetno povećanje broja onlajn prijava, što je odlično", rekao je Gak, a saopštila Gradska uprava.\nGak je dodao i da je oko 60 odsto podnetih zahteva stiglo elektronskim putem, što je rast u odnosu na ranije godine, kada je, kaže, stizalo do 45 odsto elektronskih prijava.\nOn je podsetio da je konkurs za oko 8.000 slobodnih mesta otvoren do 25. aprila, a da će preliminarne liste upisane dece biti objavljene 20. maja.\nU BEOGRADSKIM VRTIĆIMA MESTA ZA 7.900 MALIŠANA: Konkurs počinje 8. aprila\nNakon toga, do 29. maja sledi rok za žalbe koje će upisne komisije predškolskih ustanova razmatrati do 7. juna.\nGak je naveo da je fokus Grada ove godine na otvaranju što većeg broja mesta u državnim vrtićima, pre svega gradnjom novih vrtića.\nPlan je, kaže, da se do kraja godine otvori oko 3.000 novih mesta.\nOn je naveo i da Sekretarijat svake godine odobrava do 20 odsto proširenja kapaciteta, kao i da se nastavlja saradnja sa privatnim vrtićima u kojima sada, uz subvenciju Grada , boravi više od 17.000 dece.\n"Sve ovo je odlična baza za očekivanja da ove godine Beograd prvi put nema listu čekanja u prioritetu", istakao je Gak.


Zdravo mleko prioritet mlekarske industrije\nNapisao Vesna Jovanovic\npetak, 04 novembar 2016 07:48\nPodatak koji se nedavno mogao čuti da ni 50 odsto domaćeg mleka ne zadovoljava ekstra klasu, postavlja pred mlekarsku industriju Srbije veliki zadatak, pogotovo ako se ima u vidu nasa namera da postanemo clan EU.\nU „Subotickoj mlekari“, koja je ovih dana za novinare otvorila vrata svog modernog belog pogona uverili smo se da su kvalitet sirovine i finalnih proizvoda pod maksimalnim monitoringom. Prate se hemijska i mikrobioloska svojstva ,a kako smo mogli čuti ne izostaju ni edukacije namenjene stočarima kako bi proizveli sto kvalitetnije mleko na svojim farmama.\nSaša Džonlaga, menadžer proizvodnje kaže da kada je kvalitet mleka u pitanju „Subotička mlekara“ trenuno u E klasi ima više od 60 odsto mleka.\n„Ako se tome doda i oragansko mleko, kojeg imamo oko 15 % i jedan deo mleka namenjen izvozu na rusko tržište , slobodno možemo reći da je u ekstra klasi preko 90 procenata“\nU „Subotičkoj mlekari“ koja od februara 2015. godine posluje u okviru kompanije „Imlek“ maksimalni dnevni kapacitet je 300 hiljada litara ali se u preradi nadje izmedju 160 i 180 hiljada litara sirovog mleka koje potiče sa domaćih farmi na kojima je stoka hranjena najboljim prirodnim hranivima.\nPodsetimo da je ovo prva mlekara u Srbiji koja je dobila dozvolu za izvoz proizvoda na evropsko tržište. Plasman u zemlje Unije (po strogim evropskim standardima) datira od 2011. a u zemlje istočnog bloka- Rusiju, Belorusiju i Kazahstan od pre dve godine.\nDobavljači sirovine su kako proizvodjači mleka u kategoriji pravnih lica tako i porodične farme koje ispunjavaju veterinarsko sanitarne uslove a u koperaciji sa „Imlekom“ ih je više od 4000.


KOMORA IZVRŠITELJA MORA DA PROČISTI REDOVE\nKOMORA IZVRŠITELJA MORA DA PROČISTI REDOVE\nNeki od njih su toliko CEDILI DUŽNIKE da su se OBOGATILI PREKO NOĆI\nStanovi koje bahati izvršitelji prodaju u bescenje, nerealni troškovi procesa i još veće nagrade koje su sebi dodeljivali pa se naprasno obogatili, samo su neki od problema koji bi trebalo da budu rešeni donošenjem novih izmena i dopuna Zakona o izvršenju i obezbeđenju iz 2016. godine, obećavaju nadležni.\nBrojni su primeri bahaćenja izvršitelja, mediji su ispratili mnoge potresne priče naših građana koji su sa njima imali "bliski susret", a posle skoro tri godine od primene ovog Zakona i u samoj Komori javnih izvršitelja svesni su da treba da pročiste sopstvene redove.\nKomori se, tako, kako kažu, stranke najčešće obraćaju zbog nepoštovanja pravila u vezi sa popisom, procenom i prodajom nepokretnosti, ali i pokretne imovine.\nTako je u poslednjih godinu dana Komori podneto ukupno 758 pritužbi na rad javnih izvrštelja, dok je disciplinska komisija Ministarstva pravde u poslednje tri godine izrekla čak tri trajne zabrane obavljanja delatnosti i jednu privremenu.\n- Konkretno, u slučajevima u kojima su izrečene mere trajne zabrane obavljanja delatnosti pretežno se radilo o prekoračenju ovlašćenja javnih izvršitelja, i to u pogledu uplaćivanja nagrade i troškova izvršitelja na namenski račun, neprenošenja sredstava koje su dužnici uplatili na račun poverioca i postupanja suprotno tarifi o naknadi troškova i naknadi za rad – objašnjavaju za "Blic" iz Komore javnih izvršitelja.\nKako dodaju, privremene zabrane izrečene su zbog naplate naknade troškova i nagrade za rad protivno odredbama pravilnika o tarifi.\nDrugim rečima, pojedini izvršitelji alavo su za sebe uzimali što su više mogli.\nKomora je, kako dodaju, ukupno podnela 11 disciplinskih prijava zbog teških disciplinskih povreda, a Ministarstvo privrede 9.\nSve ovo govori u prilog činjenici da pojedini izvršitelji rade mimo zakona, a u svoju ličnu korsit.\nIako su se izmene akutlenog Zakona iz 2016. u nekim momentima pokazale delotvornim, zbog onih koji i dalje krše zakon, Ministarstvo pravde je u maju ove godine formiralo Radnu grupa koja ima zadatak da izradi tekst novog nacrta izmena i dopuna zakona kako bi određene odredbe postale jasnije.\nŠta će biti novo?\nOno što Ministarstvo pravde smatra da će umogome sprečiti zloupotrebe izvršitelja jeste uspostavljanje platforme za e-Aukciju.\n- U planu je da sva prodaja nepokretnosti, koju sprovodi javni izvršitelj bude izvršena online, odnosno vidljiva i dostupna svima i u svakom trenutku. Smatramo da uvođenje ovakvog načina prodaje nepokretne imovine dužnika, vodi transparentnijem postupku i smanjuje bilo kakvu mogućnost zloupotrebe, kao i pravičnijem postupku prodaje nepokretnosti – objašnjavaju iz Ministarstva pravde.\nTakođe, kako dodaju, imajući u vidu da ne tako mali broj dužnika kojima se po zbog duga uzima dve trećine zarade, nije u mogućnosti da obezbede minimum egzistencije, razmatra mogućnost da se cenzus pomeri sa dve trećine na polovinu od primanja, kažu u Ministarstvu pravde.\nJoš jedna izmena koju Ministarstvo razmatra je i mogućnost izmene tarife u pravcu smanjenja troškova izvršnog postupka i naknade izvršitelja, u slučajevima gde je došlo do minimuma uloženog rada.\nNeće više smeti da naplate klik mišem\n- Na primer, zahvaljujući sistemu koji javni izvršitelji koriste i povezanošću sa Narodnom bankom, izvršiteljima je potrebno samo par klikova kako bi postavili administrativnu zabranu na primanja dužnika, te Ministarstvo smatra da je to radnja čija naplata nije neophodna – dodaju.\nNaravno, važno je napomenuti da su ovo samo predlozi, te da nije sigurno da će svi biti usvojeni i na koji način će sve biti regulisano.\nProces donošenja konačne odluke je u toku, a iz ovog Ministarstva za sada nema nazaka kada će izmene biti pretočene u Nacrt izmena zakona.\nZabuna zbog kvačice\nU Udruženja za zaštitu potrošača "Efektiva" svedoci su takođe brojnih zloupotreba izršitelja.\n- Najveći problemi su upravo kod prodaja nepokretnosti, gde izvršitelji ne poštuju načelo srazmere ili kada "pumpaju" troškove zbog čega su se mnogi obogatili preko noći - kaže za "Blic" Dejan Gavrilović, predsednik udruženja za zaštitu potrošača "Efektiva".\nKako dodaje, lično zna za primer kada su izvšitelji proveravali adresu penzionera u MUP-u više puta, iako istu mogu da nađu u dostupnoj dokumentaciji ili izlazili na teren kada za to nije bilo potrebe i sve hteli da naplate.\nHteli pareno da naplate sopstvenu grešku\n- Pre tri godine se desilo da je izvršitelj 10 puta slao dužniku podnesak na pogrešnu adresu. Bilo je upisano "z" umesto "ž", dakle bez kvačice, i podnesak nikako nije mogao da stigne tamo gde je trebalo. Tek 11. puta je ispravljena greška, stiglo je na pravu adresu, a izvršitelj je hteo da naplati sve za svih 11 puta što je potpuno nepravedno – kaže Gavrilović i dodaje da je prioritet da budu pooštreni kriterijumi kada je u pitanju načelo srazmere.


Uklonite svoja vozila, počeli radovi na rekonstrukciji Trga patrijarha Pavla\nPočetak/Servisne informacije/Uklonite svoja vozila, počeli radovi na rekonstrukciji Trga patrijarha Pavla\nDirekcija za izgradnju grada Niša još jednom moli gradjane da uklone svoja parkirana vozila sa Trga Patrijarha Pavla (nekada Trga Radničkih sveta), kod Lutkarskog pozorišta. U toku je rekonstrukcija ovog gradskog prostora, a parkirana vozila ometaju izvodjenje radova. Za rekonstrukciju trga grad je izdvojio 7,5 miliona dinara, a rok za završetak radova je 60 dana.\nNakon rekonstrukcije na trgu Patrijarha Pavla uskoro bi trebalo da se nađe spomenik njegove svetosti, po kome trg i nosi naziv.\nNezavisni policijski sindikat iz Niša realizovaće ovaj projekat na inicijativu predsednika sindikalne podružnice NPSS Žandarmerije Niš Dejana Stojanovića. U projekat su uključeni i istaknuti stručnjaci, a iz sindikata pozivaju sve građane koji su u mogućnosti da se priključe realizaciji. Kako kažu u sindikatu, spomenik sličan ovom na slici prave kako bi podsetili Nišlije na sve što je njegova svetost Patrijarh Pavle uradio za građane Srbije i na način života koji je živeo.\nparking rekonstrukcija rekonstrukcija trga Trga patrijarha Pavla vozila\nSajamAutomobila.com: RAAVEX GROUP predstavlja nikad bolju ponudu NA VIRTUELNOM SAJMU\nJKP „Parking servis“ – Niš: Zamena sijalica po prijavama građana na teritorije opštine Pantelej i u naselju Branko Bjegović


Preminula kompozitorka Isidora Žebeljan - Jutarnje.rs\nPreminula kompozitorka Isidora Žebeljan\nBeograd 29.10.2013. Isidora Zebeljan Foto : Milovan Milenkovic Photo & © by Milovan Milenkovic News Magazine VREME\n“Srpska akademija nauka i umetnosti (SANU) sa velikom žalošću obaveštava javnost da je 29. oktobra, u 54. godini, preminula akademik Isidora Žebeljan (Beograd, 27. 9. 1967), jedna od najprominentnijih i najizvođenijih srpskih kompozitorki na svetskoj muzičkoj sceni”, saopšteno je iz SANU.\nPrethodni tekstČeka nas spektakularna borba za šampionski NBA prsten, MAJAMI I LEJKERSI ZA TITULU\nSledeći tekstMedojević: Amfilohiju nije mesto u pregovorima o Vladi, vreme je da se sveštenici vrate u manastire a DPS-u zabrani dalji rad\n24. 03. 2021. 0\nLegendarni glumac Vlastimir - Vlasta Velisavljević preminuo je danas u 95. godini od posledica zaraze korona virusom, potvrđeno je Tanjugu u krugovima bliskim glumcu. Zdravstveno...\nTri godine bez Glogovca: “Sve najlepše je besplatno, zato je i ukinuto”\n09. 02. 2021. 0\nDanas se navršava tri godine od smrti legendarnog Nebojše Glogovca. Glogovac je rođen u Trebinju 1969. godine i smatra se jednim od najboljih glumaca koje...\nLegendarna jugoslovenska glumica Mira Furlan umrla je u 66. godini, objavljeno je na njenom zvaničnom Tviter nalogu. Kako prenosi Variety, glumica je preminula u sredu 20....\nPočelo snimanje filma Južni vetar 2